הוועדה המיוחדת ליישום הנגשת המידע הממשלתי ועקרונות שקיפותו לציבור, כנסת 20, פרוטוקול מספר 138, 2018-06-06 09:30

סתיו שפיר: בוקר טוב לכולם.

סתיו שפיר: אנחנו נפתח את ישיבת ועדת השקיפות עם מנכ"ל המשרד לבטחון פנים, מר משה אדרי, ועם צוות המשרד, תיכף נראה מי נמצא כאן וביחד עם שותפינו ממשרד המשפטים, מהרשות לחופש המידע, ועם נציגי החברה האזרחית שמצטרפים אלינו לישיבות הוועדה.

סתיו שפיר: אנחנו נמצאים במשרד הכמעט אחרון, אחד לפני אחרון?

לאה גופר: כמעט אחרון.

סתיו שפיר: אז אנחנו בחודשים האחרונים עבדנו כאן בוועדה על מדד השקיפות המשרדי.

סתיו שפיר: במסגרת זו הגיעו לפה כל מנכ"לי משרדי הממשלה.

סתיו שפיר: נשארו לנו עוד שניים מתוך 29 משרדי ממשלה, יש הרבה מאוד משרדי ממשלה, כדי לעבוד על מדד השקיפות במשרד שלהם, כשאנחנו הצבנו קריטריונים סדורים שהכנו פה ביחד עם ארגוני החברה האזרחית והרשות לחופש המידע במשרד המשפטים, שמטרתם שכל משרדי הממשלה יתחילו לעבור ולהתכוונן לכיוון שקיפות, גם כחלק מתכנית העבודה שלהם, כלומר יכירו בחשיבות של פרסום מידע מראש, עם עדיפות כמובן לכמה שיותר מידע גולמי לציבור.

סתיו שפיר: עוד לפני שמגיעה בקשת חופש המידע, הדברים האחרים שאנחנו בודקים זה כמובן גם מה קורה כשמגיעה בקשת חופש המידע, אם יש מענה לפניות, אם המענה מספיק מהיר, מה קורה עם הפניות של חברי הכנסת, פיקוח של חברי הכנסת על עבודת המשרד וכל הדברים האלה.

סתיו שפיר: כל משרדי הממשלה התכוננו לקראת הדיון הזה והכינו את המצגת שביקשנו, גם אתם, ואנחנו נפתח אותו בכך שהמנכ"ל יספר לנו על איך המשרד רואה בכלל את תחום השקיפות.

סתיו שפיר: נגענו פה בנושאים שקשורים אליכם ובתחומים אחרים בשנים האחרונות בוועדה, אנחנו גם קצת נשאל עליהם שאלות שטרם קיבלנו תשובות בעקבות הדיונים הקודמים, אבל אני אבקש ממך, כשאתה פותח את הדיון, גם שתרחיב בנקודה הזאת, איך המשרד רואה את התכנית העתידית מול פרסום מידע לציבור, ביצירת מידע זמין ובפרסומו מראש.

משה אדרי: זה מופיע בשקף האחרון, אם אני לא טועה.

סתיו שפיר: בבקשה.

משה אדרי: בוקר טוב לכולם, ליושבת ראש הוועדה ויש פה נציגים של כל המשרד לבטחון פנים.

משה אדרי: אני רוצה לציין שאני שנתיים בתפקיד ואיך שנכנסתי שמו עליי את הוועדה עם השקיפות, עם המשמעויות - - -

סתיו שפיר: אנחנו שמחים שכך.

משה אדרי: ואנחנו עושים לא רק בהיבט החיצוני או העברת המידע כלפי האזרח, אנחנו גם פועלים בשקיפות בתוך המשרד, בנושאים הכלל משרדיים.

משה אדרי: אני מאמין בזה בצורה מאוד משמעותית, כך אפשר לקבל החלטות יעילות יותר, טובות יותר ונכונות יותר, תוך כדי הפצת השקיפות.

משה אדרי: נמצאים פה כל האנשים שמתעסקים בזה בתוך המשרד בהיבט היומיומי וגם הדוחות שאנחנו צריכים לעשות.

משה אדרי: גם המדיניות של השר, גם המדיניות לפני שנים, אני חושב, בתוך המשרד היא שקיפות שקיפות שקיפות, ולשם אנחנו לוקחים את הדבר הזה.

משה אדרי: אז מבחינת המשרד, כמובן השר הוא בחר הכנסת גלעד ארדן, כרגע אני מנכ"ל המשרד, בחודשיים הקרובים אני גם ממונה חופש המידע בתוך המשרד, אנחנו גם הפצנו קול קורא בתוך המשרד כדי לראות מישהו שיסייע לי לעשות את הדברים בצורה מהותית יותר וטובה יותר.

משה אדרי: מספר העובדים במשרד הוא 309, יש לנו גם את הרשות להגנת עדים, 157 עובדים וכבאות והצלה, שגם היא נכנסת בתוך המשרד, 2,841 עובדים כשיש מתוכם 120 עובדי נציבות וזה כרגע מבחינתנו סך כוח האדם שנמצא במשרד.

משה אדרי: מבחינת הנגשת המידע באתר המשרד, אז כלי ירייה, יש לנו את רשימת מדריכי הירי, רשימת סוחרי נשק מורשים שנמצאים בתוך האתר, רשימת הפסיכולוגים המורשים והמכונים לבחינת מסוכנות בנושא של ירי, כל מי שלא יכול לקבל, אתם יודעים שיש ועדה בעניין הזה, רשימת חברות השמירה, רשימת לשכות כלי הירייה ורשימת המטווחים המורשים שנמצאים.

משה אדרי: אני יכול להגיד שמבחינתנו אנחנו רואים את זה, אגף כלי הירייה, מהיום שעבר אלינו, אנשים דורשים מאיתנו ואנחנו גם מנגישים את זה לטובת האזרח, את מקסימום המידע כי זה משהו שאנשים מתעסקים איתו ורוצים אותו ביום יום.

משה אדרי: אנחנו מנסים לעשות את זה כמה שיותר נגיש, במעבר שזה היה לתוך המשרד.

משה אדרי: המאגרים, הם מופיעים עדיין בתוך המשרד, זה מצלמות אכיפה א-3 האלקטרוניות שנמצאות, המיקום שלהן, למרות שהוא נגיש היום בכל דבר, בווייז, אנחנו הכנסנו אותו, כל מי שרוצה יודע מה שנקרא להוריד את הרגל מהגז בעניין הזה.

משה אדרי: מאגר מחקרים ומגרשי החניה המוסמכים לקלוט רכבים שהושבתו על ידי אגף התנועה, בנושא של מהירות, בנושא של פסילות, נושא של שכרות.

משה אדרי: הדבר הזה נמצא.

משה אדרי: סך הכול ב-2017 היו 58,856 כניסות לאתרים של המשרד על ידי אנשים בכל אחד ממאגרי המידע שנתנו.

סתיו שפיר: ההתקשרות איתכם בכל התחומים האלה היא התקשרות אלקטרונית?

משה אדרי: בדברים האלה?

סתיו שפיר: בכל הנושאים שבהם גם יש - - -

משה אדרי: את תראי את הפירוט בשכבות באתר של מפ"י זה כל תחנות הרשות הארצית לכבאות והצלה, מתקני המשטרה של משטרת ישראל, לשכות של העירייה, מטווחים של העירייה, מצלמות א-3, כל זה נמצא, אתה יכול לראות את זה בשכבה, איפה זה קיים.

משה אדרי: אני אומר עוד פעם, כמעט הכול נמצא גם בווייז, היום אתה רוצה להגיע לכל מקום, אתה מכניס את השם וזה מוביל לאן שאתה צריך בדיוק כמעט של 100%.

משה אדרי: לא מפספסים - - -

סתיו שפיר: וייז זו המצאה של המשרד?

משה אדרי: לא, לא, אבל אני אומר, אם בן אדם רוצה להגיע, זה לא נעלם ממנו, האתרים של המשרד ולכן זה קיים.

משה אדרי: אלה בקשות חופש המידע שהיו בשנים האחרונות.

משה אדרי: רואים סך הכול את הבקשות - - -

סתיו שפיר: רואים ש-53% נדחו.

משה אדרי: כן.

סתיו שפיר: מה הסיבה?

משה אדרי: הסיבה העיקרית שלנו, הנושא ברשות אחרת.

סתיו שפיר: מה זאת אומרת?

משה אדרי: לא קיים במשרד, זה מישהו אחר שמבקש את זה, בעיקר למשטרה.

משה אדרי: המשרד, צריך להבין את זה, לא מקבל נתונים בנושא של חקירות, נושא של צנעת הפרט, פרטיות.

משה אדרי: כל זה לא מגיע, לא קיים במשרד.

משה אדרי: זה משטרת ישראל מקבלת, מעבירה את זה, המשרד - - -

סתיו שפיר: פניות חופש מידע שנוגעות למשטרת ישראל הן תחת האחריות של המשרד שלכם.

משה אדרי: כן, אבל יש להם ממונה, אנחנו מעבירים להם, הם מקבלים את זה.

סתיו שפיר: אז כל ה-53% של הפניות שלא נענו הן כולן פניות של המשטרה שהממונה של המשטרה ענה עליהן?

משה אדרי: לא רק משטרה, אבל הרוב זה מהמשטרה.

סתיו שפיר: אין פה שום פניות שנוגעות אליכם?

משה אדרי: מה שנוגע למשרד אנחנו נותנים תשובות.

סתיו שפיר: שאלות של מבט, נקרא לזה מבט על, על עבודת המשטרה, אם זה נוגע, אחת השאלות שאני הפניתי אליכם, מתוך הוועדה, כבר לפני יותר משנה, הייתה קשורה בנתונים דמוגרפיים על הנושא של אלימות שוטרים ופניות למח"ש.

סתיו שפיר: פניות מהסוג הזה.

סתיו שפיר: אני יכולה להניח שקיבלתם גם בקשות כאלה לחופש מידע מאזרחים.

משה אדרי: יש לי ב-2017 את כל הפירוט של כל הבקשות, אם תגידי לי משהו, אנחנו נבדוק ונראה איפה זה תקוע.

סתיו שפיר: פנייה מהסוג הזה זו פנייה שנוגעת למשטרה, זה לא - - -

משה אדרי: אנחנו מקבלים את הפנייה, אם זה משהו שהמשרד אחראי ויודע את התשובות אנחנו נותנים, מה שלא, מופנה לרשות כולל מענה לאותו אזרח שהגיש את הבקשה, אנחנו נותנים לו את המענה ואומרים לו מאיפה הוא צריך לקבל את המידע.

משה אדרי: צריך להבין, המשרד, יש לו דברים שהוא מקבל ויודע לתת עליהם תשובות ויש דברים, בנתונים, על אנשים, על חקירות, על לו"ז, כל הדברים האלה הולכים למשטרה, לשב"ס, לכב"ה, מהם הם מקבלים את התשובות.

סתיו שפיר: אוקיי - - - בתקשורת ישירה עם האזרח, אם היה מקבל דוח תנועה מהמשטרה?

סתיו שפיר: למי הוא פונה?

סתיו שפיר: הוא רוצה לערער או הוא רוצה להגיד - - -

משה אדרי: קודם כל יש מרכז פניות נהגים של משטרת ישראל.

סתיו שפיר: נכון.

משה אדרי: הוא מקבל את כל המענה שהוא רוצה.

סתיו שפיר: זה בטלפון.

משה אדרי: או טלפונית, או במכתב.

סתיו שפיר: מכתב?

משה אדרי: מכתב.

סתיו שפיר: מכתב ממש, בנייר?

משה אדרי: כן.

סתיו שפיר: פעם השתמשו בדברים כאלה.

משה אדרי: כן, עדיין.

משה אדרי: יש מסמכים של ייפוי כוח, יש דברים של אמינות, אני מזכיר שהדברים האלה צריכים להיות מוצגים .

סתיו שפיר: יש חתימות אלקטרוניות ואפשרות לעשות את זה באינטרנט.

משה אדרי: עדיין אין לנו, עדיין אין, אנחנו עובדים - - -

סתיו שפיר: למה?

משה אדרי: עובדים על זה בצורה מסודרת, יחד גם עם משרד המשפטים, כדי לקבל את התוקף של הדבר הזה.

סתיו שפיר: אתה, כשאתה פונה לאנשים אתה פונה לאנשים במייל או במכתבים בדואר?

משה אדרי: במייל.

סתיו שפיר: נכון, אז למה שלא נפנה למשטרה במייל כדי לקבל מידע על דוחות ודברים מהסוג הזה?

משה אדרי: דרך אגב, אני שמח על השאלה הזאת.

משה אדרי: אני מבטיח שכל תיק חקירה מגובה בהארד קופי.

משה אדרי: כל דבר במשטרת ישראל מגובה כרגע בהארד קופי, זה החוק.

משה אדרי: אם היה, אז - - -

סתיו שפיר: הם גם נמצאים באינטרנט.

סתיו שפיר: הם נמצאים גם במאגרי - - -

משה אדרי: כן, גם באינטרנט וגם בזה, כל דבר הדבר הזה מגובה.

משה אדרי: זה מאות אלפי מסמכים לעניין הזה ולכן כל דבר מגובה, יש לנו גם וגם.

משה אדרי: בחלק מהדברים אנחנו נותנים מענה, אבל ברגע שבן אדם צריך להביא את הדברים הממוסמכים - - - דרך אגב, יש לנו ארכיון שאם בן אדם מבקש דוח תנועה מלפני עשר שנים, אני לא יודע אם מספיק שזה מופיע במחשב, אנחנו נוסעים לארכיון שלנו, מוציאים את הדבר הזה - - -

סתיו שפיר: בגלל זה זה לוקח כל כך הרבה זמן?

משה אדרי: כן.

סתיו שפיר: אבל למה?

סתיו שפיר: השנה היא 2018.

משה אדרי: אנחנו יודעים, כרגע - - -

סתיו שפיר: למה למען השם שייקח - - - למה שמישהו ייסע לאנשהו כדי להוציא מידע?

משה אדרי: כרגע זה מגובה בפקודות ונוהלי המשטרה.

משה אדרי: זה מה שכרגע מה שהולך, עד שהדבר הזה לא - - -

סתיו שפיר: אתה יודע שעברה עכשיו הצעת חוק בקריאת ראשונה, שאני הגשתי כבר בכנסת הקודמת, היא הפכה להחלטת ממשלה בכנסת הקודמת, החלטת הממשלה לא מומשה ועכשיו נאלצנו להגיש אותה מחדש בהצעת חוק, זה נקרא חוק הפקסים.

סתיו שפיר: המטרה של זה היא שכל - - - וסליחה, אני חייבת להגיד, זה מבייש שצריך להעביר במדינת ישראל חוק שעושה את מה שהיה אמור לקרות באופן טבעי, נקרא לזה, עם התפתחות הטכנולוגיה, והחוק הזה פשוט מחייב שכל גוף ממשלתי ציבורי יצטרך להתקשר עם הלקוחות, כלומר האזרחים, באמצעות מייל.

סתיו שפיר: מי שרוצה פקסים, מי שרוצה - - - שייהנה, אבל באמצעות מייל.

סתיו שפיר: זה כבר עבר וכבר הייתה החלטת ממשלה כזו לפני ארבע שנים.

משה אדרי: במשרד - - -

סתיו שפיר: אבל המשטרה, זה אחד מהגופים שהכי - - -

משה אדרי: כן, לא רק המשטרה, יש עוד כמה דברים שאנחנו רוצים לשנות.

משה אדרי: אני אבדוק את זה ואתן לכם תשובה איפה זה תקוע ומה המשמעות החוקית בעניין, האם אפשר לתקן.

משה אדרי: אני אשמח, אני מאמין שאנחנו מאוד נשמח.

משה אדרי: אני מזכיר לך, גם מוצגים אנחנו שומרים - - -

סתיו שפיר: אגב, לא רק במייל, גם באס.

סתיו שפיר: אמ.אס.

סתיו שפיר: כלומר אין שום סיבה - - -

משה אדרי: לחלק מהדברים אנחנו חוזרים באס.

משה אדרי: אמ.אס.

משה אדרי: אני אתן לך דוגמה, אזרח שמתקשר היום 100 ואומר 'יש לי בעיית חניה, יש לי - - - רעש' או כל דבר אחר, אנחנו חוזרים אליו בסגירת מעגל באס.

משה אדרי: אמ.

משה אדרי: אס ומודיעים לו מה יצא.

סתיו שפיר: נו, אז אתם כבר יודעים לעשות את זה.

משה אדרי: בחלק מהדברים שמצריכים אותנו לעשות כמענה מהיר לאזרח כן, אבל בתהליך החקירתי, זה לוקח לנו - - - כרגע זה גם מגובה בנוהלי ופקודות המשטרה.

משה אדרי: אני אבדוק את זה, אני אראה מה החוק אומר, ואם צריך אני אשמח, אני ברמה האישית מאוד אשמח לדבר הזה.

משה אדרי: מאות אלפי - - -

סתיו שפיר: אתה יודע שהמצב הנוכחי הוא שלפעמים אנשים מקבלים דוח תנועה, לא ידעו שקיבלו את הדוח כי הוא לא הגיע אליהם בדואר, קורים מצבים כאלה, הם מגלים את הדוח אחרי שהוא כבר צבר ריבית, כלומר חודשים רבים לאחר מכן ואז הם מתקשרים כדי להבין מה קרה, למה צברו ריבית על דוח שהם לא ידעו שהוא קיים, אז הם מחכים בטלפון במשך שעות כדי לקבל מישהו לדבר איתם, הוא מפנה אותם לחכות לקבל העתק מהדוח המקורי, אז הם מחכים עוד כמה שבועות כדי לקבל, בזמן הזה הם מקבלים עוד ריבית.

סתיו שפיר: כל התהליך הזה לא צריך להתרחש בכלל, הם צריכים לקבל את הדוח במייל, באס.

סתיו שפיר: אמ.

סתיו שפיר: אס, לכולם כמעט כבר יש - - - אני אפילו לא יודעת למי, אם אפשר להגיד שלמישהו אין טלפונים ניידים, לקבל את זה בדרך שהיא נגישה, באס.

סתיו שפיר: אמ.

סתיו שפיר: אס, שהיא נגישה להם.

סתיו שפיר: ל-95% מהאזרחים הבוגרים יש?

סתיו שפיר: ל-95% יש, גם במגזר החרדי, יש, אלה הנתונים לפחות שאני מכירה, מקבלים את זה באס.

סתיו שפיר: אמ.

סתיו שפיר: אס, מקבלים את זה במייל.

סתיו שפיר: מי שלא, אז באמת בדואר, אבל מה הסיבה?

סתיו שפיר: המייל הומצא בתחילת שנות ה-80.

סתיו שפיר: אנחנו 40 שנה אחר כך.

משה אדרי: קודם כל זה כבר במעבר, יש לנו מענה קולי, יש לנו מייל ועדיין יש פקסים.

משה אדרי: אנחנו חייבים להנגיש את הכול - - -

סתיו שפיר: לא, מיילים אין.

משה אדרי: במיילים אין.

סתיו שפיר: רק חד צדדי, אחר כך כשמקבלים - - -

משה אדרי: אני חייב להגיד, אזרח, מרגע שהוא מעביר מכתב ומטפל לא נצברת לו ריבית.

סתיו שפיר: מהרגע שהוא יודע שהוא קיבל את המכתב?

סתיו שפיר: אבל הוא לא מקבל את המכתב.

משה אדרי: הדוח מועבר בכתובת שרשומה ברשומות של משטרת ישראל, היום אנחנו במבצע גם עם משרד התחבורה, זו הכתובת האחרונה שלו, ואני מזכיר, בן אדם שקיבל דוח נותן את הטלפון שלו ונותן את הכתובת העדכנית שלו.

משה אדרי: העברנו את זה.

משה אדרי: אם הבן אדם מערער על זה, דוח מגיע רשמי במדינת ישראל - - -

סתיו שפיר: משה, אני חיה בשכירות, אני עברתי בעשור האחרון בערך תשע דירות.

סתיו שפיר: אמנם הכתובת היא באותה עיר, אבל תשע דירות.

סתיו שפיר: תאמין לי, אני בטוחה שברגעים אלה יש מכתבים שמחכים לאיזה שהוא מענה באיזה שהיא כתובת, כי אתם, או כל רשות אחרת, לא סגורים על הכתובת בדואר.

סתיו שפיר: לעומת זאת המייל שלי נשאר אותו מייל, הפלאפון שלי נשאר אותו פלאפון, אלה הדרכים שבהם משיגים אזרחים בישראל בשנת 2018.

סתיו שפיר: לשם אמורים להתקדם.

משה אדרי: בדוח התנועה לא מופיע המייל של אזרח, הכתובת.

סתיו שפיר: אבל לכם צריך להיות אותו, זאת דרך הרבה יותר מהירה.

משה אדרי: זה ייבחן, אני אעביר את זה לראש את"ן, אנחנו נראה, הוא זה שאחראי, אני מזכיר, בעניין הזה.

משה אדרי: לרשום מייל בדוח תנועה, השאלה אם זה אפשרי, אני לא נכנסתי לסוגיה הזאת בצורה מאוד משמעותית - - -

סתיו שפיר: זה נהדר, אבל המצלמה מצלמת את המהירות, יודעת לעשות את זה אלקטרונית, יודעת לזהות, זה לשלוף את התמונה, הכול שם מוכן, החלק של להעביר את זה לאזרח כדי שהוא אשכרה יוכל לשלם את הדוח בזמן ולא לצבור ריבית, פה נתקעים.

משה אדרי: אני לא בטוח שכל אזרח היה רוצה - - - במייל, אבל - - -

סתיו שפיר: מה?

סתיו שפיר: הוא מעדיף לא לשלם אותו?

משה אדרי: יש כאלה, יש כאלה שמתישים אותנו ולא רוצים לשלם.

סתיו שפיר: אני מדברת על האזרח שומר החוק.

משה אדרי: אני מקבל את מה שאת אומרת, ייבדק ואנחנו ניתן לכם תשובה בעניין.

משה אדרי: כרגע זה לא מופיע בדוח, זה מה שמופיע אצלנו, אין לנו את ה - - -

סתיו שפיר: אתם לא פעם ראשונה מקבלים את השאלה הזאת, נכון?

משה אדרי: אני פעם ראשונה שומע - - -

סתיו שפיר: פעם ראשונה שואלים אותך על למה לא מקבלים מיילים?

משה אדרי: ואני הייתי ראש אגף התנועה במשטרת ישראל.

סתיו שפיר: פעם ראשונה שאתה - - - באמת?

משה אדרי: כן, שדוח תנועה, למה לא מוסיפים מייל.

סתיו שפיר: מישהו פה בחדר לא היה מעדיף לקבל - - - אתם בטח כולכם אף פעם לא עושים עבירות תנועה, אבל נניח שהייתם עושים עבירות תנועה?

סתיו שפיר: מישהו פה בחדר לא מעדיף לקבל את זה במייל?

עדנה שמש: לפחות התראה שיש דוח.

משה אדרי: אני שומע שתיקה, אני לא יודע אם שתיקה כהודאה או שתיקה שמתנגדים.

עדנה שמש: בדואר שום דבר לא מגיע.

סתיו שפיר: בדואר שום דבר לא מגיע?

סיגל ספירמן: אנשים עוברים דירות ואז כבר לא - - -

סתיו שפיר: קורה, בדור שלנו יותר ויותר אנשים עוברים דירות, כי אנחנו - - - אתם מכירים את מצב הדיור.

משה אדרי: אם אני לא טועה, אני לא רוצה ככה לא לדייק באחוזים, אבל 97% משלמים את זה.

משה אדרי: אז אם הם מקבלים את זה - - -

סתיו שפיר: השאלה מתי, כמה אנשים משלמים ריבית?

משה אדרי: מעט מאוד, האזרחים היום למדו, מה שנקרא מבינים טוב מאוד - - -

סתיו שפיר: אבל אם הם לא מקבלים את הדוח הם לא יכולים לשלם אותו.

משה אדרי: אז אני אומר, 97%, 98% מקבלים.

סתיו שפיר: לא, ממש קשה לי להאמין שזה המספר הנכון.

משה אדרי: זה המספר.

סתיו שפיר: ממש ממש קשה לי להאמין, אני גם יודעת את זה משיחות.

סתיו שפיר: אנחנו פשוט חשבנו להעביר חוק בנושא הזה, דיברתי על זה עם משרד הפנים, ואני יודעת משיחות עם חלק מהטלפנים שעונים במשטרה לפניות לגבי דוחות בטלפון שהם מקבלים המון המון המון פניות על דוחות שקיבלו כבר ריביות ואנשים לא קיבלו את הדוח, כי זה נשלח במכתב והיה איזה מענה - - -

משה אדרי: דואר רשום, לא מכתב.

סתיו שפיר: נכון, דואר רשום, ואז אתם מקבלים מכתב - - -

משה אדרי: אבל מקבלים אסמכתא שזה הגיע לדואר שלו.

סתיו שפיר: אתם מקבלים אסמכתא, אבל אתם יודעים, לפעמים, אתם מקבלים אסמכתא שאומרת 'האיש לא קיבל את המכתב', אבל מבחינת

סתיו שפיר: כם זה שמור כאסמכתא שאתם עשיתם את העבודה, אבל לא עשיתם את העבודה אם האיש לא קיבל את המכתב.

משה אדרי: אם אזרח יהיה מוכן לתת לנו את המייל שלו, אני מאוד אשמח לקבל את המייל של האזרח.

משה אדרי: אני ממליץ שאנשים יידעו מה הם נותנים לנו במייל שלהם.

סתיו שפיר: למשטרה יש את הטלפונים שלנו, נכון?

משה אדרי: כן.

סתיו שפיר: אז תשלחו את זה באס.

סתיו שפיר: אמ.אס.

משה אדרי: וכל הוצאת או כניסה למייל של אזרח מצריכה - - -

סתיו שפיר: מה זה להיכנס?

סתיו שפיר: ברור שאסור לכם להיכנס.

משה אדרי: אז אני אומר, בן אדם ש - - -

סתיו שפיר: לשלוח מייל אסור לכם?

משה אדרי: לשלוח מייל מותר.

סתיו שפיר: נו, ולשלוח אס.

סתיו שפיר: אמ.אס מותר?

סתיו שפיר: יש לכם את המספרים?

משה אדרי: אזרחים לא צריכים לתת את המייל שלהם ל - - - אני אשמח שאם הדבר הזה יועבר בצורה מאוד משמעותית ויועבר בצורה של חקיקה, כי כרגע נכון לעכשיו בן אדם נותן לנו את הכתובת שלו - - -

סתיו שפיר: עדיף פשוט לקצר, לא כל דבר צריך להעביר בחוק.

משה אדרי: אני מקבל, אני מקבל את זה.

משה אדרי: משטרת ישראל גם עשתה מהלך באגף התנועה, מאוד משמעותי, פעם היו מגיעים עורכי הדין לקחת את התיק שנוגע לעניינם, היום זה מועבר בצורה מקוונת.

סתיו שפיר: וואו, איזו חדשנות.

משה אדרי: מאוד.

משה אדרי: את פשוט לא יודעת, עורכי הדין לא אהבו את זה, מאוד מאוד מאוד.

משה אדרי: אני יודע, זה נשמע לפעמים - - -

סתיו שפיר: כן, פשוט אף פעם לא ברור, זה לא רק אצלכם, אבל למה הממשלה תמיד צריכה להיות אלף צעדים מאחורה בענייני התקדמות טכנולוגית.

סתיו שפיר: זה לא ברור.

סתיו שפיר: אנחנו מדינת הסטארט אפ, לא? זה הדבר שאנחנו הכי מתגאים בו, למה תמיד - - - שלום לחבר הכנסת עודה.

משה אדרי: יש לנו מושג שנקרא פייפרלס, שאנחנו ממש לא רוצים, אנחנו נותנים לזה באמת מיליונים בעניין, אבל זה משהו שעדיין נכנס לא בצעדי ענק לגופים שהם כבר רגילים, זה חלק מתהליך לעשות את השינוי, אבל אני יכול להגיד שלפחות מבחינתנו כמשרד אנחנו עושים את קפיצת הדרך ואנחנו נכנסים לנושא.

משה אדרי: סך הכול רוב, כמו שאת רואה, הבקשות חופש המידע מטופלות בתוך המשרד בצורה מאוד משמעותית.

משה אדרי: ההליכים המשפטיים נגד המשרד, היה לנו רק אחד, עתירה שהייתה בתחום המאבטחים, כלי נשק - - - התבחינים.

סתיו שפיר: זה כולל את הפניות למשטרה?

משה אדרי: זה מבחינת המשרד.

סתיו שפיר: אבל זה כולל פניות של חופש מידע לגופים שיש בהם ממונה, כמו המשטרה?

סתיו שפיר: או רק את הפניות - - -

מוחמד קדה: לא, זה רק פניות ועתירות נגד המשרד לבטחון פנים.

משה אדרי: כן, רק המשרד, אני לא מחזיק עתירות ש - - - אלה היו רק מהמשרד.

משה אדרי: את רואה, סך הכול עתירה אחת שיש לנו.

משה אדרי: סך הכול.

משה אדרי: והוצאות החזרנו, 3,300 ₪ בנושא הזה.

משה אדרי: מבחינת שאילתות.

משה אדרי: שאילתות שנענו עד 21 יום, את רואה את האחוזים, סך הכול מה שממתין ב-2017 זה 2%, סך הכול 220 שאילתות שהוגשו, ניתן מענה בעניין.

משה אדרי: מבחינת הפרסום של הדוח, אני יכול גם להגיד שגם את 2018, רבעון ראשון, סגרנו, זה אושר להעברה, מבחינתנו הפרסום היה לכל הארגונים.

מוחמד קדה: הדוח עדיין לא פורסם.

משה אדרי: הוא לא פורסם, אבל הוא אושר ל - - - מתי הוא אושר?

סתיו שפיר: לא, אי אפשר לכתוב וי על פרסום דוח לפני שהוא - - -

משה אדרי: לא, הנה, כתוב - - -

רחל פיסם: אנחנו - - - אנשים פרטיים - - - שמות - - -

סתיו שפיר: על הרבעון הראשון אנחנו מדברים?

משה אדרי: כן, 2018.

משה אדרי: זה מטופל.

משה אדרי: נעביר את זה, יפורסם בצורה מסודרת.

סתיו שפיר: אתה רוצה להעיר משהו בהקשר של חופש מידע?

מוחמד קדה: לא, לגבי דוח ההתקשרות, אכן היה עיכוב וזה לא אופייני למשרד לבטחון פנים, אבל אני שומע שזה טופל ואני שמח שזה יפורסם.

סתיו שפיר: ודוחות קודמים?

מוחמד קדה: דוחות קודמים כן פורסמו - - -

משה אדרי: אלה המאגרים שהועלו לאתר של gov.il, חברות השמירה בעלות רישיון בתוקף.

משה אדרי: זה עלה בדצמבר 2015.

משה אדרי: מגרשי החניה, כמו שאת רואה ודיברנו על זה, עלה לאתר במאי 2018 בפורמט אקסל.

משה אדרי: גם מצלמות האכיפה.

סתיו שפיר: כמה מאגרים יש לכם?

סתיו שפיר: כמה מאגרים עוד צפויים לעלות?

משה אדרי: יש לנו - - - אתה רוצה להתייחס מה עוד יש לנו?

הדי וגשל: אנחנו עוברים עכשיו על כל הרשימות של רישוי כלי ירייה ומה ניתן להעלות - - - תכנית עבודה עם - - -

סתיו שפיר: זה המאגר היחידי?

סתיו שפיר: כמה מאגרים בכלל יש למשרד שאמורים - - -

משה אדרי: כתבנו את זה.

משה אדרי: מה שהיה בשקף.

סתיו שפיר: זה מה שפרסמתם.

משה אדרי: כן.

סתיו שפיר: יש עוד כאלה שלא פרסמתם?

משה אדרי: אין לנו עוד מאגרים.

משה אדרי: אתה מכיר מאגרים אחרים שיש לנו במשרד שלא פורסמו?

משה אדרי: לא.

סתיו שפיר: אוקיי.

משה אדרי: במשרד לבטחון פנים, אני מזכיר.

משה אדרי: סך הכול 3,740 איש הורידו את הקובץ מהמאגרים שעלו לדאטה של gov.il.

משה אדרי: מבחינת פרויקטים נוספים של המשרד, אז פניות הציבור, הגשת פניות מקוונות, זה בוצע.

משה אדרי: מעבר המשרד לאתר האחוד, בוצע, עדיין לא בשלמות.

סתיו שפיר: אתם מפרסמים מיקומי מצלמות?

משה אדרי: כן, ההיפך, אני מאוד מאמין בזה.

סתיו שפיר: בלפרסם את זה?

משה אדרי: כן.

סתיו שפיר: לא עדיף לא לפרסם?

משה אדרי: לא, זה להעלים את המידע.

משה אדרי: אנחנו לא רוצים - - -

סתיו שפיר: לא, חלילה שלא נהיה בעד העלמת מידע, אבל הרעיון פה הוא לתפוס אנשים שעוברים על חוקי התנועה.

משה אדרי: לא, המטרה של המשרד היא הרתעה.

משה אדרי: תמיד תופסים אותנו בהיבט שאנחנו כביכול רוצים שאנשים ייתפסו, זה הכנסות למדינה, זו הטענה העיקרית של הדבר הזה.

משה אדרי: אם אנחנו שמים מצלמה - - -

סתיו שפיר: או כדי למנוע תאונות דרכים ולהציל חיי אדם.

משה אדרי: בדיוק.

משה אדרי: ואז אומרים, 'אתם רוצים כסף מהאזרח ולא לצמצם את תאונות הדרכים', אי לכך אנחנו מפרסמים - - - כן, זה טענות ש - - -

סתיו שפיר: בסדר, זה טענות, אבל זה לא - - -

משה אדרי: אני חושב שבן אדם שיודע על - - - מהמחקרים שלנו - - -

סתיו שפיר: מדינה שמאות אזרחים נהרגים בה כל שנה בגלל תאונות.

משה אדרי: מהמחקרים שלנו בנושא, בן אדם שיודע איפה המצלמה בדרך כלל מוריד את הרגל מהגז, או לא מבצע את העבירה, או אם הוא רואה מצלמה אז הוא לא נוסע באור אדום ולא עושה עבירות תנועה, אני חושב שזה עובד יפה.

משה אדרי: דרך אגב, אנחנו רואים - - -

סתיו שפיר: אם זה המצב אז לא צריך מצלמות, צריך רק לפרסם שיש מצלמות.

משה אדרי: הפוך, הייתי מוסיף עוד, למה?

משה אדרי: בדרך כלל הגרף שלנו מראה במצלמות שאיפה שיש מצלמה יש ירידה ב - - -

סתיו שפיר: בגלל זה אני אומרת, שאם הבעיה, אם הסיפור הוא שהם רק צריכים לדעת שיש, אז זה לא קשור ב - - -

משה אדרי: אני אגיד את זה, אמינות המידע מבחינתי היא המקסימום.

משה אדרי: דרך אגב, אני חייב להדגיש, שהמצלמות, אנחנו כל הזמן מניידים את המצלמה בין עמוד לעמוד.

משה אדרי: בן אדם שרואה עמוד, מבחינתו הוא יודע שיש מצלמה, מבחינת העלויות אין לנו - - -

סתיו שפיר: מצב של בטיחות בכבישים בכלל?

סתיו שפיר: מידע על איפה יש יותר תאונות, מידע על - - -

משה אדרי: זה קיים, כבישים אדומים, קיים במידע - - -

סתיו שפיר: איפה?

משה אדרי: לא אצלנו, במשטרת ישראל באגף התנועה.

סתיו שפיר: ולחבר את המידע הזה למפות?

סתיו שפיר: כמו, הזכרת קודם וייז, גוגל מַאפְּס - - -

משה אדרי: זה קיים.

סתיו שפיר: לא, להכניס את המידע ל - - -

רחל פיסם: יש מחקרים ב - - -

סתיו שפיר: לא, במחקר, אני אומר, לחבר את המידע, כדי שאנשים, כשהם פותחים את גוגל מַאפְּס או וייז, אז הם נכנסים ורואים, זה כביש שיש עליו כך וכך תאונות דרכים, גם להולכי רגל, זה מעבר חציה מסוכן, זה מקום שיש בו.

משה אדרי: אז בדיוק לפני חודש היה דיון יחד עם חברת וייז, הם לא כל כך ששים, זה בדין ודברים איתם, הם אומרים 'את המידע שאנחנו אוספים, המספרים, בדרך כלל אנחנו מעבירים' - - -

סתיו שפיר: הם לא ששים?

משה אדרי: הם לא ששים.

סתיו שפיר: למה?

משה אדרי: הם חוששים, כי אם יהיו תאונות או דברים, היו גם התראות נוספות שרצינו להכניס, הם בעניין הזה בודקים את זה גם בייעוץ המשפטי שלהם, שלא יהיה מצב שאחרי זה - - -

סתיו שפיר: מה קשור להם?

משה אדרי: בן אדם שנסע, עשה תאונה, יכול להגיד 'לא קיבלתי התראה, כי לא התרעתם.

משה אדרי: אני רואה כבישים מסוימים שהתרעתם שהוא כביש אדום' או דברים נוספים - - -

סתיו שפיר: מה, בן אדם תובע אותם אם הם לא התריעו לו על זה שיש - - -

משה אדרי: זה היה החשש שלהם.

סתיו שפיר: אתם מעוניינים להעביר את המידע הזה?

משה אדרי: מאוד.

סתיו שפיר: זאת לא בעיה?

משה אדרי: מאוד מאוד, והמידע מבחינתנו, אנחנו רוצים לעשות את זה גם עם נתיבי ישראל, לדוגמה כביש אדום, שתהיה תאורה שם, 'אתה נכנס לכביש אדום', 'אתה נכנס לעיקול מסוים'.

משה אדרי: יש הרבה מאוד רעיונות של אנשים ששולחים לנו.

משה אדרי: לא הכול כמובן, יש עלויות כספיות.

משה אדרי: לשמחתי בחלק מהמקומות, אני מזכיר שעשו לאופנועים מגן.

משה אדרי: בקיצור, יש הרבה מאוד מה שנקרא בעיות בדרך שבהן אנחנו רוצים לתת מענה, גם ויזואלי וגם שבן אדם יוכל לקבל את זה בצורה מסודרת.

משה אדרי: וייז לא ששים - - - כל כך.

משה אדרי: גם השוטר שאנחנו הבטחנו וגם זה שנותנים לנו היום באירועים של פקקי תנועה - - - מספר אנשים מורשים במשטרה, שאתה מהר מאוד יכול להגיד איפה החסימות.

משה אדרי: להיכנס אליהם ולכוונן את המיקום של חסימות, זה לקח לנו כמעט שנתיים איתם.

משה אדרי: לא, אף אחד לא רוצה לחשוף את המערכות שלו.

סתיו שפיר: לא, זה בסוף צריך להיות, זאת השיטה שתעבוד, כי לשים דברים באתר של המשטרה זה לא באמת - - - אני לא יודעת כמה אזרחים - - -

משה אדרי: נכון.

סתיו שפיר: צריך לשים את זה במה שמשתמשים בו כל הזמן.

משה אדרי: נכון, מקבל את זה, מקבל.

משה אדרי: אם תקדמי את העניין אז - - -

סתיו שפיר: כן, אני גם אפנה אליהם.

משה אדרי: זהו, אלה הדברים.

סתיו שפיר: אז יש לנו עכשיו כמה שאלות.

משה אדרי: בבקשה.

איימן עודה: כבוד המנכ"ל אדרי, לפי הנתונים של שנת 2017 אני רוצה לתת לך, בעקבות - - - יותר באוכלוסייה הערבית, באום אל פחם למשל, 184 מקרים של רציחות, הוגש כתב אישום אחד, 1%.

איימן עודה: בנצרת למשל, 80 מקרים, הוגשו חמישה כתבי אישום, פחות מ-6%.

איימן עודה: ברהט למשל, 86 מקרים, הוגשו רק חמישה כתבי אישום.

איימן עודה: אני רציתי לבדוק את המקום הפנים ערבי, מהי אחריותנו כקבוצה בתוך הקבוצה הערבית, וניסיתי לעשות פילוח בין הפלסטינים בישראל לפלסטינים בגדה, לפלסטינים בעזה ובירדן.

איימן עודה: מצאתי שבירדן יש עשרה הרוגים בכל מיליון אזרחים, בעזה 11 הרוגים בכל מיליון אזרחים, בגדה המערבית עשרה הרוגים בכל מיליון אזרחים.

איימן עודה: דיברתי עם - - - הביטחון המסכל בגדה, שאלתי אותו האם הם תופסים את הרוצחים, אמר לי - - - אז אני מדבר עם - - -

משה אדרי: הם מגישים כתב אישום?

איימן עודה: חד וחלק.

איימן עודה: דיברתי עם אנשים, אחראים במשטרה, ואמרו לי 'האמת שגם אנחנו יודעים מי הרוצח, אבל אנחנו מדינה דמוקרטית, צריך ראיות', אבל כל ערבי רוצה לשאול למה כשהנרצח הוא יהודי המדינה הדמוקרטית מצליחה לאסוף את הראיות ולהגיש כתבי אישום.

איימן עודה: האוכלוסייה הערבית מרגישה שאין לה גב, שהיא לא יכולה להישען על המשטרה.

איימן עודה: אני רוצה לתת לך נתון, באירופה, על כל מיליון אזרחים יש עשרה הרוגים בשנה, כלומר אנחנו לא חיים במדינה של אפלטון ואני מבין שזה יכול לקרות.

איימן עודה: בתחילת השנה עד עכשיו, בגליל, שיש שם 650,000 ערבים נהרגו שני אנשים, בממוצע עולמי, זה עומד בסטנדרט עולמי, גם בנגב, יש 300,000 ערבים, יש שני הרוגים מתחילת השנה.

איימן עודה: גם זה כמעט עומד בסטנדרט העולמי.

איימן עודה: אבל במשולש, יש 400,000 ערבים, יש 15 נרצחים.

איימן עודה: בלוד, רמלה ויפו, שיש 57,000 ערבים יש שישה נרצחים ברבעון הזה.

איימן עודה: אם אני רוצה לראות מה ההבדל בין המשולש, כולל לוד רמלה, לבין הגליל והנגב, אני מוצא מילה אחת, כנופיות הפשע.

איימן עודה: יש במשולש ובלוד וברמלה כנופיות פשע ערביות ואני לא הראשון שקורא למשטרה לעשות את הכול, את הכול, את הכול, ממש את הכול, בשביל למגר את התופעה הזו.

איימן עודה: אני חושב שאתם נמצאים במבחן היסטורי ולא כל פעם שבאה ההנהגה הערבית וקוראת לכם, 'תאספו את כל הנשק, לא רוצים כלי נשק אחד, תכסחו את כנופיות הפשע'.

איימן עודה: אנחנו רוצים את זה, אין משטרה אחרת, אין משטרת מדינה אחרת, יש רק את המשטרה הזו וזה תפקידכם.

משה אדרי: אם הייתי מקבל את השאילתה בצורה מסודרת בחופש המידע הייתי צריך להגיד, 'נא לפנות לרשות אחרת'.

סתיו שפיר: למה?

משה אדרי: אני אגיד לך.

משה אדרי: כי אני מבחינתי, גם כמנכ"ל המשרד לבטחון פנים, זה לא אומר, בעברי הייתי ניצב במשטרת ישראל, אני - - - אני צריך לשמוע את עמדת משטרת ישראל, כי הנתונים שהוא העלה פה לא מצויים כרגע בידי.

משה אדרי: אז אם אתם רוצים לשמוע את עמדתי האישית בעניין אני אשמח להגיד בעניין, כי עמדתי, אני שומע את המצוקה, אני מכיר אותה שנים, הייתי גם מפקד תחנת טייבה, גם מפקד מרחב יפתח, שיש שם את יפו, התמודדתי עם זה גם בירושלים ובהרבה מאוד מקומות במסגרת תפקידיי.

משה אדרי: צריך לזכור שכתבי אישום הם גם חלק מאיסוף הראיות - - - אתה מכיר את זה, אחת, אין שיתוף פעולה של האזרחים - - -

איימן עודה: כשיש נרצח יהודי יש שיתוף פעולה של האזרחים?

משה אדרי: קודם כל כן, בן אדם שיורים על השכן והוא רואה את האירוע - - -

דב חנין: לא, יש שיתוף פעולה של ערבים כשנרצח יהודי?

משה אדרי: שנייה, ברשותך, אני רק אגיד את הדברים.

איימן עודה: אני רוצה שבאמת תשיב תשובה מלאה.

משה אדרי: אם אתה רוצה תשובה מלאה מבוססת נתונים אז אני אפנה למשטרה - - -

איימן עודה: אני רוצה לתת לך נתון, בשנת 2012 עד עכשיו נהרגו 16 אנשים מכפר קאסם, מ-2012 עד עכשיו, 16 אנשים, 15 ערבים ואחד יהודי, שמו שמרלינג.

איימן עודה: ליהודי אחרי ארבעה ימים הותר לפרסום שהם פענחו את המקרה.

איימן עודה: ב-15 מקרים בכפר קאסם לא פוענחו המקרים.

איימן עודה: אז מה אתה אומר שיתוף פעולה של אנשים?

משה אדרי: אז אני, ברשותך, עוד פעם אני אגיד את זה, אם את מבקשת ממני במקרה בעברי כמפקד מחוז תל אביב, אני מזכיר לך ש - - - פרשייה יפה מאוד של החבורה מג'לג'וליה עם כתבי אישום, עם פענוח.

משה אדרי: אתה תראה את זה, אתה תשמע את זה - - -

סתיו שפיר: לא, אבל השאלה - - -

משה אדרי: אתה תשמע את זה עוד מעט, אחרי שהדברים ייצאו בצורה מסודרת.

משה אדרי: היום בבוקר משטרת ישראל פשטה באום אל פחם על מתחם עם עצורים, ממשפחה שאתה מאוד מכיר, אני לא אגיד את שמה.

משה אדרי: אתה, אם אתה רוצה, אתה יכול להגיד את שמה.

משה אדרי: בעניין הזה משטרת ישראל צריכה להגיב באופן רשמי.

משה אדרי: אני אומר לך שהמשרד לבטחון פנים, על ידי השר, הוסיף 1,200 שוטרים, הקימו שיטור עירוני, הקימו תחנות משטרה, שוטרי תנועה, הדבר הזה - - -

איימן עודה: מבחן התוצאה.

סתיו שפיר: כמה תחנות משטרה וכמה שוטרים התווספו ב - - -

משה אדרי: אני אומר, 1,200, עשר תחנות.

משה אדרי: אנחנו מרחיבים את זה, כולל תחנה שתקום בכפר קאסם.

איימן עודה: השאלה העיקרית מבחן התוצאה.

משה אדרי: אבל מבחן התוצאה הוא לא מיידי.

משה אדרי: הוא לא מיידי.

משה אדרי: זה מצריך שיהיה פה טיפול מלא, חברתי, שלכם, אל מול הדבר הזה.

משה אדרי: אנחנו עושים מבצע להחזרת - - -

סתיו שפיר: מה זה שלכם?

משה אדרי: של חברי הכנסת הערביים, הם צריכים כל הזמן לקרוא בעניין הזה, לגשת למקומות - - -

סתיו שפיר: סליחה, אני יושבת פה, אני שומעת הרבה מאוד קריאות שלהם בעניין הזה כל הזמן.

סתיו שפיר: אני גם לא חושבת שצריך להנחית את זה עליהם - - -

משה אדרי: ממש לא - - -

סתיו שפיר: ברור שזה חלק מאחריות של כל חברי הכנסת, זו אחריות של כולנו כמדינה.

סתיו שפיר: זה אזרחים שווים במדינת ישראל.

איימן עודה: למה אתה לא קורא לחברי כנסת יהודים בדבר הזה?

איימן עודה: למה אתה לא עושה - - - בקרב היהודים?

משה אדרי: בכל מקום שיש לנו בעיה אנחנו פונים, גם ל - - -

איימן עודה: אבל אני נותן לך נתונים.

סתיו שפיר: סליחה רגע, שנייה, איימן.

סתיו שפיר: אתה מכיר את הנתונים האלה ואת הפער בין טיפול ביהודים לבין טיפול בערבים?

סתיו שפיר: אתה מכיר את הנתונים?

סתיו שפיר: אז מה התכנית לטיפול בעניין הזה?

משה אדרי: אני אומר, זה להקים תחנות משטרה, להוסיף שוטרים למגזר הערבי, לתת טיפול של מש"תים, לייצר קבוצות עבודה עם הרשויות.

משה אדרי: שיטור עירוני, אני מזכיר לכם שהעניין הזה הוא כך, שהרשות המקומית גם תיתן פקחים והמשטרה תיתן שוטרים וביחד יישבו ויסתובבו וייתנו מענה בצורה מסודרת.

משה אדרי: לצערי יש מקומות - - -

סתיו שפיר: אתם עשיתם תחקיר לדבר הזה?

סתיו שפיר: לכל אחד מהמקרים שבהם לא הצלחתם ל - - - אתם עשיתם תחקיר לדבר הזה?

משה אדרי: אני מזכיר, התיק נשאר פתוח, הוא לא נסגר.

סתיו שפיר: לא, אני שואלת אם עשיתם תחקירים - - -

משה אדרי: כל שנה נעשה עליו סטטוס.

משה אדרי: אין תחקיר, כל שנה נעשה עליו סטטוס עם הפרקליטות - - -

סתיו שפיר: לא סטטוס על התיק, תחקיר על למה לא הצלחנו לטפל.

משה אדרי: אין כזה דבר.

סתיו שפיר: מה זאת אומרת?

סתיו שפיר: איך מתייעלים?

משה אדרי: זה תיק חקירה, אם הצלחנו - - -

סתיו שפיר: אני מדברת על משהו שהוא פנימי שלכם - - -

משה אדרי: - - - מפקד תחנה ובסוף זה מגיע למפקד מחוז, שהוא בודק את התיק, הוא בודק את הראיות המודיעיניות, הוא בודק את הראיות החקירתיות, הוא בודק אם אפשר בהיבט הזה בפרשיות הקיימות הנוספות, האם אתה יכול מהן להקיש על אותו תיק רצח ואני אומר את זה, אנחנו - - -

איימן עודה: - - - כי הם אויבים ולא כי הם אזרחים.

איימן עודה: אז עם הנתונים הכל כך קשים, כל כך ברורים, מה יש לך לענות?

איימן עודה: תגיד, 'אתה יודע מה?

איימן עודה: האמת שאתה צודק'.

איימן עודה: תגיד 'אתה צודק', תגיד 'אתה צודק לגבי העבר, אני - - - אבל אני מבטיח לך, מעכשיו והלאה אנחנו נשלב ידיים בשביל למגר את התופעה הזו'.

איימן עודה: אנשים יש להם שכל, אנשים שומעים את הנתונים הללו, מה יגידו?

איימן עודה: מה יגידו?

איימן עודה: יגידו שזו משטרה עוינת, ראו בנו במקרה הטוב ביותר חצר אחורית ובמקרה הרע רואה בנו אויבים.

משה אדרי: אני לא יודע, אם זה קשור לוועדת השקיפות, אני לא יכול לתת מענה, זה המשרד לבטחון פנים.

איימן עודה: אבל אתה המנכ"ל שלו.

משה אדרי: אני לא אחראי על הגופים בהיבט של מידע, כל אירוע, אתה זרקת 57, אני צריך לראות את זה, אני צריך - - -

סתיו שפיר: מה הנתונים?

איימן עודה: אבל למה אתה לא יודע?

משה אדרי: זה לא תפקידי.

סתיו שפיר: מה הנתונים האמיתיים?

משה אדרי: כל חקירה של פגיעה בכל אזרח במדינת ישראל, מתבצעת חקירה על ידי מח"ש.

סתיו שפיר: אז אני שואלת מה הנתונים.

משה אדרי: אני לא יודע, לא ביקשתם ממני.

משה אדרי: אתם ביקשתם ממני להביא את הנתונים?

סיגל ספירמן: גם מח"ש לא יודעים.

משה אדרי: לא, ממש לא.

סתיו שפיר: מה זה במח"ש לא יודעים?

סיגל ספירמן: אפילו מח"ש בעצמם לא מפרסמים נתונים כמו שצריך - - -

סתיו שפיר: כן, אבל אלה נתונים - - - זה נכון שלא כל השאלה התייחסה לצד של השקיפות, אבל יש פה צד של שקיפות שצריך להתייחס אליו.

סתיו שפיר: גם אנחנו פנינו, הבאנו לפה את מח"ש לדיון כבר פעמיים בעניינים שניסינו להבין מי האוכלוסיות שהכי נפגעות מאלימות שוטרים והאם יש איזה שהיא בדיקה של הנתונים בעניין הזה.

סתיו שפיר: אתם צריכים את הנתונים ואנחנו כציבור וכחברי כנסת צריכים את הנתונים כדי שנוכל להילחם למען שינוי ולתקן את התופעה.

משה אדרי: אז שתוגש בקשה מסודרת - - -

סתיו שפיר: הגשתי בקשה, זו בקשה שקיבלתם מוועדת שקיפות לפני יותר משנה.

משה אדרי: הבקשה הזאת?

סתיו שפיר: בקשה לנתונים של תלונות למח"ש, של אלימות של - - - אני מרחיבה את הדיון להרבה מעבר למה שדובר פה עכשיו.

סתיו שפיר: אלימות שוטרים, איזה תיקים טופלו ומה לא טופל וכיצד טופלו.

סתיו שפיר: כל הדברים האלה, הם לא נתונים שצריכים להיות סודיים.

משה אדרי: לא, ממשרד המשפטים?

סתיו שפיר: לא, מכם.

סתיו שפיר: קיבלתי תשובה שאי אפשר לעשות - - -

משה אדרי: לנו אין - - -

סתיו שפיר: שאתם לא יכולים לעשות חלוקה דמוגרפית מגזרית של הפונים, כי זאת מבחינתכם אפליה.

סתיו שפיר: עכשיו, תסלחו לי, זה לא לטפל.

סתיו שפיר: עם כמה שהיינו רוצים שבמדינת ישראל לא נצטרך חלוקות כאלה מגזריות, כולם יהיו אזרחים שווים וכולם יטופלו באותה צורה, ואפילו אפשר גם, גם גברים ונשים הם לא אזרחים שווים בעניין הזה, אנחנו יודעים שזו לא המציאות וכדי להתמודד עם הבעיה אנחנו כן צריכים נתונים, אנחנו עוד לא חיים בלה לה לנד.

איימן עודה: כבוד המנכ"ל, אתה חושב שאני לא מסכן את עצמי כשאני מדבר על כנופיות הפשע במשולש ובלוד ורמלה?

איימן עודה: אני בעצמי מסכן את עצמי, אבל אני אומר לך, זו אחריות של כולנו.

איימן עודה: אז עם כל הכבוד, אנחנו לא נסכים לגבי העבר, אל תגיד, זה לא מכבד את האנשים כשתגיד 'נפתח עוד תחנת משטרה', 'אנחנו מבטיחים', זה סליחה, זה החוק - - -

סתיו שפיר: גם בנושא הזה סיגל מאגודת יהודי אתיופיה רצתה להתייחס.

משה אדרי: על זה?

סתיו שפיר: כן.

סיגל ספירמן: אני רוצה להתחיל עם בקשות מידע שבאמת פנינו למשטרת ישראל ואחר כך אני אתייחס לנקודה שהעליתם.

סתיו שפיר: לא, זה בעניין הזה של אלימות - - -

סיגל ספירמן: זה בעניין הזה, אלימות משטרתית לכל דבר.

סיגל ספירמן: אנחנו פנינו ב-2015 למשטרת ישראל לגבי נתונים מ-2007 עד 2015 בפילוחים של תיקים על תקיפת שוטרים כי ידענו שמח"ש יכולים לפלח את הדברים שלהם.

סיגל ספירמן: בגלל שהם לא נתנו לנו פנינו למשטרת ישראל כי אנחנו יודעים שיש הרבה פעמים תיקים מקבילים ברגע ששוטר תוקף אזרח ואזרח תוקף שוטר.

סיגל ספירמן: קיבלנו את הנתונים האלה - - - ב-2015, הם פורסמו, הם נתנו לנו אותם, הם פורסמו בכל מיני מקומות שונים, המשרד לבטחון פנים גם - - - כל מיני תכניות עבודה, כי הם שמו לב שהיו פה בעיות מאוד - - - הם שמו לב שמתוך התיקים על תקיפת שוטר באוכלוסייה היהודית 12% היו על יוצאי אתיופיה, למרות שהם היו 2% מהאוכלוסייה, ומתוך זה שמנו לב להרבה מגמות.

סתיו שפיר: 12%?

סיגל ספירמן: 12% מהתיקים.

סיגל ספירמן: ב-3 ביולי שנה שעברה אנחנו פנינו שוב בשביל לקבל נתונים חדשים לשנים 2016 ו-2017.

סיגל ספירמן: באוגוסט, אחרי שעברו 30 יום שאלנו מה קורה עם הבקשה הזאת, המענה שניתן לנו זה 'אופס, לא קיבלנו את הנתונים, נתחיל להסתכל על זה עכשיו', התעלמות מהבקשה בפני עצמה.

סיגל ספירמן: בסופו של דבר, אחרי שהצקנו ורק מספר חודשים אחר כך קיבלנו מענה שבאמת אמר שהם לא יכולים למסור את הנתונים האלה מכיוון שזה עלול לגרום לפגיעה בשלום הציבור וביטחונו כתוצאה מ - - - בנוסף לזה נתנו גם נתונים, אבל שהמשטרה צריכה בעצמה ולא נתנו לנו את הנתונים הגולמיים, הראו איזה שהיא מגמת שיפור.

סיגל ספירמן: עכשיו, אם יש מגמות שיפור, אז עוד יותר אתם צריכים לתת את המידע כדי שבאמת נוכל לראות אותו.

סיגל ספירמן: אם יש לכם במה להתגאות, תראו במה יש לכם להתגאות.

סיגל ספירמן: עכשיו, אני כן רוצה להתייחס לחלק מהנקודות שהעליתם.

סיגל ספירמן: היו פה כל מיני קולות שמשטרה כן שייכת למשרד לבטחון פנים.

סיגל ספירמן: אני חושבת שכולם פה יודעים שהמשטרה נמצאת תחת המשרד לבטחון פנים, באחריות

סיגל ספירמן: כם להגיד את הדברים האלה.

סתיו שפיר: בדיוק.

סיגל ספירמן: הפנייה הזאת באמת נעשתה למשטרה ולא למשרד לבטחון פנים.

סיגל ספירמן: קודם כל אני לא מבינה איך יכול להיות מצב שהמשרד מציג את כל הנתונים שלו ולא מתייחס לגופים שבתוך המשרד - - -

סתיו שפיר: כן, אבל אתם גם קובעי מדיניות - - -

דב חנין: זה פשוט גוף קטן ושולי, זה לא - - -

משה אדרי: אתם צריכים רק להדגיש מה אתם ביקשתם.

משה אדרי: אתם ביקשתם את המשרד לבטחון פנים, אתם לא ביקשתם, אתם לא ביקשתם - - -

סתיו שפיר: נכון, אתם הרגולטור בעניין הזה.

סתיו שפיר: אתם קובעי המדיניות.

סתיו שפיר: לא המשטרה קובעת את המדיניות של המשטרה, אלא המשרד לבטחון פנים.

משה אדרי: לא, אם פונים אלינו בבקשה מסוימת ומצפים מאיתנו שנביא נתונים אחרים, אז אני חושב שזה - - -

סתיו שפיר: מה זאת אומרת?

משה אדרי: אתם לא ביקשתם את המשטרה, את כב"ה, את שב"ס.

משה אדרי: הבקשות שהיו, ביקשתם את המשרד לבטחון פנים.

סתיו שפיר: אבל זה תחת אחריותך.

משה אדרי: לא, זה תחת אחריותנו - - -

סתיו שפיר: ומה קורה אם המשטרה, נניח, זה לא המצב, נניח שהמשטרה או גוף שתחת אחריות

סתיו שפיר: כם היה באופן שיטתי מתחמק מלתת תשובות שקשורות במידע ובנתונים, אז זה גם לא - - - אין לכם אחריות בעניין הזה?

משה אדרי: יש לנו אחריות לוודא שהפניות שמתקבלות - - -

סתיו שפיר: ואם הם לא?

משה אדרי: אז אנחנו היינו מפנים את זה בצורה מסודרת ומבקשים מהם לטפל בזה.

סתיו שפיר: בשביל זה נערך הדיון הזה.

סתיו שפיר: כדי שתראו את ה - - -

משה אדרי: לא, זה לא מה ש - - - ביקשתם את המשרד לבטחון פנים.

סיגל ספירמן: אני בטוחה, כבוד המנכ"ל, שיש לך המון המון עבודה ואם אתה גם ממונה על חופש המידע, במשרדים אחרים יש אנשים שממונים על חופש המידע - - -

סתיו שפיר: כן, במשרה מלאה, אפילו יותר מבן אדם אחד.

סיגל ספירמן: איך זה יכול להיות שאין מישהו במשרד לבטחון פנים שממונה על הדברים האלה?

רחל פיסם: אנחנו הוצאנו קול קורא.

סיגל ספירמן: - - - קול קורא נמצא?

רחל פיסם: בימים האלה - - -

משה אדרי: כולה השבוע זה יצא.

סתיו שפיר: רגע, סליחה, הוצאתם קול קורא לסיוע בחופש מידע, לא לממונה על חופש מידע, נכון?

רחל פיסם: נכון.

סתיו שפיר: באיזה היקף משרה?

משה אדרי: נוסף על תפקידו.

סתיו שפיר: יש לי תחושה שאתם מקבלים יותר פניות ממה שכל - - -

רחל פיסם: אם היה צריך - - -

סתיו שפיר: ושיש לכם הרבה יותר עבודת הנגשת מידע מאשר שיכול לעשות מישהו בנוסף על תפקידו, בשעות הפנאי שלו להתעסק ב - - -

רחל פיסם: אנחנו בנושא הזה הולכים עם הדבר הזה, נמנה, ניתן, נבדוק את היקף הפעילות.

רחל פיסם: אם נראה שזה באמת דורש כזה היקף, עשינו בדיקת פעילות לפני שפרסמנו ו - - -

סתיו שפיר: לא, אבל זה לא כל בקשות חופש מידע, אתם לא כוללים פה את הבקשות של המשטרה.

רחל פיסם: כי אנחנו לא מקבלים.

סתיו שפיר: אבל זה באחריותכם.

משה אדרי: יש פה שב"ס, יש לכל גוף - - -

סתיו שפיר: מרגע שיהיה לכם ממונה במשרה מלאה על חופש מידע, אז האדם הזה יעסוק גם בהנגשת מידע מראש, גם בלהוציא את אותם נתונים שביקשנוץ ויש לי עוד שאלה אליכם גם בהקשר הזה של - - -

משה אדרי: זה לא שייך - - -

סתיו שפיר: באחריות המשרד שלכם, אתם קובעי המדיניות.

משה אדרי: אנחנו צריכים לוודא שזה מטופל.

סתיו שפיר: סליחה, המשטרה קובעת לעצמה את המדיניות?

משה אדרי: של מה?

סתיו שפיר: אתם קובעי המדיניות.

משה אדרי: מדיניות - - -

סתיו שפיר: בשביל זה אנחנו עושים - - - למה אנחנו למה השאלה של חבר הכנסת עודה, שהיא שאלה - - -

משה אדרי: הוא בכלל מצפה שאני אזכור את כל הנתונים שיש במשטרת ישראל בעל פה, לא רק לגבי הערבים, נכון?

משה אדרי: שהתייחסת לכל, אני צריך לדעת יהודים, צריך לדעת אתיופים, אני צריך לדעת כל מגזר - - -

סתיו שפיר: אנחנו לא מדברים פה רק - - -

איימן עודה: כל בן אדם שקורא עיתונים צריך לדעת את זה, לא צריך - - -

משה אדרי: לא, זה - - -

איימן עודה: זה כתוב בעיתון, זה כל שבוע בעיתון.

סתיו שפיר: אלה נתונים, אלה חלק מהדברים - - - לא, הוא העלה סוגיה מאוד משמעותית - - -

משה אדרי: אבל אני מצפה שאם מבקשים משהו, שיגידו לי לפני כן כדי שאני אבוא עם נתונים מבוססים.

סתיו שפיר: הוא העלה סוגיה מאוד מאוד משמעותית.

סתיו שפיר: אתה במשרד מעט זמן, אבל אתה בתוך - - -

משה אדרי: במסגרת תפקידיי - - -

סתיו שפיר: תן לי רגע לסיים.

משה אדרי: לא, אני רק אגיד, 30 שנה אני במשטרת ישראל מטפל בכל אחד מהתפקידים שלי, כולל במגזר הערבי, אף אחד - - -

סתיו שפיר: בסדר גמור, אבל יש פה - - -

איימן עודה: אתה יודע ש-58% מההרוגים הם ערבים?

איימן עודה: אתה יודע את הנתון הזה או לא?

איימן עודה: אני חושב שכל בן אדם, לא צריך להיות מנכ"ל המשרד לבטחון פנים כדי לדעת את הנתון הזה.

סתיו שפיר: אני רוצה גם להוסיף עוד שאלה.

סתיו שפיר: לאחרונה גם, מה זה לאחרונה?

סתיו שפיר: זה לפני חודשים ארוכים, פורסם שגם מידע לגבי כמה נשים התלוננו על אלימות לפני שנרצחו על ידי בני זוגן, אלימות במשפחה, כמה מהן קיבלו מענה, כמה בכלל תלונות כאלה מופיעות.

סתיו שפיר: המידע הזה גם המשטרה סירבה לפרסם, גם בחלוקה של נשים יהודיות ונשים ערביות, שאנחנו מודעים לכמות ולגודלה של התופעה הזאת.

רחל פיסם: - - -

סתיו שפיר: סליחה, אתם האחראים, אני לא מקבלת את האמירה הזאת.

סתיו שפיר: אתם האחראים.

מוחמד קדה: ברשות כבוד היושבת ראש, לגבי החלוקה בין המשרד לבטחון פנים לבין מה שאני קורא הגופים - -- המשטרה, השב"ס, כיבוי אש, מבחינת חופש המידע, יש ממונה משרד שמטפל בכל הבקשות של חופש מידע, הוא אחראי גם על הנגשת המידע באופן יזום בכל מה שקשור לכך.

מוחמד קדה: לגבי יתר השאלות, האחריות של המשרד כלפי הגופים האלה, הפיקוח וכדומה, זה משהו שאני לא יכול להתייחס אליו, אבל מן הסתם אם הייתה - - - אני מניח שכבוד המנכ"ל היה מביא את הנתונים.

מוחמד קדה: ואגב, מה שהוצג במצגת, האחוז הזה של דחייה מכיוון שהמידע נמצא ברשות אחרת, הנתון הזה מופיע גם בשלוש השנים האחרונות.

מוחמד קדה: לדעתי זה משהו שכן מחייב בדיקה, כדי למצוא קודם כל את הסיבות לכך ואחר כך את הפתרונות.

מוחמד קדה: תוך כדי הדיון הסתכלתי על האתר של המשרד לבטחון פנים בחופש המידע, יש שם רק את הפרטים של הממונים על חופש המידע בגופים האלה.

מוחמד קדה: אפשר לחשוב - - -

רחל פיסם: כתוב - - -

מוחמד קדה: לא, אז לא כתוב.

משה אדרי: כתוב, כתוב.

מוחמד קדה: מה שאני רואה פה זה לא כל כך - - -

סתיו שפיר: איפה זה כתוב?

משה אדרי: באתר.

מוחמד קדה: בדף שאני נמצא בו, בדף חופש המידע, זה לא כל כך מופיע, יכול להיות שצריך באמת לחדד ולקבוע את גבולות הגזרה בצורה יותר ברורה, וככה גם לטובת המשרד לבטחון פנים, שהבקשות האלה שלא היו אמורות להגיע אליו בכלל יגיעו לכתובת הנכונה מראש וככה לא צריכים להתמודד איתן.

סתיו שפיר: לא, זה לא - - - כל הנתונים שאנחנו דיברנו עליהם כאן הם נתונים שאני מצפה מכם שיהיו כבר באתר ולא נצטרך לבקש.

סתיו שפיר: אני אגיד לכם גם למה, אנחנו לא פה כדי לתקוף אתכם, וכמו שראיתם גם מהשאלות הקודמות ששאלתי בענייני עבירות תנועה, המטרה היא כל הזמן להשתפר ושכולנו נעשה את העבודה שלנו יותר טוב.

סתיו שפיר: מרגע שאתם מציבים מעקב, מאחר שאנחנו יודעים שהנושא הזה של אלימות שוטרים הוא נושא מאוד מאוד משמעותי, הוא עולה לכותרות הרבה מאוד, ממגזרים שונים בחברה הישראלית, אני לא כל כך אוהבת את המילה הזאת, אבל מציבורים שונים בחברה הישראלית שנפגעים באופן תדיר מאלימות משטרה, לפעמים על לא עוול בכפם, אני הייתי מצפה שאצלכם באתר, מאחר שזה נושא כל כך משמעותי שלציבור יש עניין רב בו, יהיה מדד שאתם בכמה חודשים מעדכנים ומראים מה קרה, מה טופל.

סתיו שפיר: זה ישים לכם מול העיניים כל הזמן את הנושא הזה, כך שאתם לא תוכלו לדחוק אותו הצדה.

סתיו שפיר: ועל אף שיש לכם הרבה נושאים שהם בסדרי עדיפויות - - -

משה אדרי: זו אמירה שלא הייתי אומר אותה, אנחנו לא דוחקים הצדה.

סתיו שפיר: אנחנו לא יודעים, משה.

משה אדרי: אנחנו לא - - -

סתיו שפיר: אין לנו שמץ של מושג מה אתם עושים בנושא כי המידע לא פורסם.

משה אדרי: קודם כל מי שחוקר אותנו זה משרד המשפטים.

משה אדרי: חוקרים אותנו על כל המידע המצוי בפניהם, כולל מכתבים אנונימיים שאנחנו - - -

סתיו שפיר: אנחנו הרשות שמפקחת על עבודת הממשלה, אנחנו צריכים כלים כדי לפקח על מה שקורה.

סתיו שפיר: הציבור והחברה האזרחית צריכים כלים כדי לראות איפה אפשר לתקן.

סתיו שפיר: אנחנו רוצים רק לתקן, אף אחד פה לא רוצה להעניש אתכם, זה רק לתקן.

סתיו שפיר: למה לא לשים את הדבר הזה באתר?

משה אדרי: אני מקווה ש - - - אז אני מסביר את זה, זה קיים.

משה אדרי: אם את רוצה - - -

סתיו שפיר: זה לא קיים, אני ביקשתי נתונים, לא קיבלתי אותם.

משה אדרי: לא, נתונים שביקשת מאיתנו ולא מסרנו?

סתיו שפיר: ביקשתי כמה תיקי חקירה נסגרו בגלל חוסר עניין לציבור, כמה הוגדרו כעבירה מינורית, כמה הועברו לדין משמעתי, כמה הוגש כתב אישום, כמה תלונות על אלימות שוטרים עסקו באלימות שהתרחשה ברחוב בשטח?

משה אדרי: זה הועבר אלינו?

סתיו שפיר: זה הועבר גם אליכם.

סתיו שפיר: העברנו פנייה למשרד לבטחון פנים, אני חושבת שגם הגשתי שאילתה בנושא הזה, מזמן, זה המון דברים שכבר כמה שנים.

משה אדרי: ואת קיבלת תשובה לשאילתה?

סתיו שפיר: עוד לא היית בתפקידך.

משה אדרי: לא, אבל קיבלת תשובה לשאילתה הזו?

סתיו שפיר: לא.

משה אדרי: לא?

סתיו שפיר: לא, ואני לא רוצה לבקש את השאילתה, אני רוצה שהמידע יהיה, זאת המטרה של הוועדה שלנו, שהמידע פשוט כבר יהיה, שלא נצטרך כל הטרחה הזאת והזמן שחולף עד שמקבלים תשובות.

סתיו שפיר: שמידע יהיה מרגע שזה נמצא לכם באתר, מול העיניים שלכם, ואתם כל הזמן יושבים ומעדכנים, אז אתם רוצים כל הזמן להשתפר.

סתיו שפיר: ככה זה עובד.

סתיו שפיר: כשאתם רואים את הדבר נגד עיניכם אתם רוצים להשתפר, אתם רוצים שהמחוג יירד לאפס, נכון?

משה אדרי: חד וחלק.

סתיו שפיר: אז בוא נשים את הנושאים שהם בסדרי העדיפויות הלאומיים, נשים אותם בפרונט ונוכל לטפל בהם.

משה אדרי: אני אבדוק, אני אראה.

משה אדרי: רק צריך לזכור שאלה נתונים שכל הזמן מתעדכנים, צריך לראות אותם - - -

סתיו שפיר: אם אנחנו לא רואים אותם אז הם לא - - -

משה אדרי: לא, רואים.

משה אדרי: אני לא בטוח, אני צריך לראות מה נגיש באתר המשטרתי.

משה אדרי: למשטרה יש פרסום - - -

סיגל ספירמן: אפשר כמו במשרדים אחרים פעם בשנה לפרסם.

משה אדרי: יש סטטיסטיקות שיוצאות פעם בשנה, מפורסמות, מלא, על כל נתוני הפשיעה במשטרת ישראל ובמדינת ישראל.

משה אדרי: על זה, אני מזכיר, רק לגבי האוכלוסיות לגבי אלימות, משטרת ישראל, אחרי שהשר, זו גם המדיניות שלו וגם הביא משאבים לעניין, בסביבות אפריל 19' ייכנסו מצלמות גוף לשני הצדדים ואני חושב שזה טוב מאוד בנושא של - - - את מודעת לזה, נכון?

משה אדרי: תהיה מצלמת גוף לכל שוטר.

סתיו שפיר: כבר מזמן לפני שנתיים אמרו לנו פה ש - - -

משה אדרי: לא, זה מרחבים, זה פרויקט לאומי מאוד מורכב.

משה אדרי: אני מאמין שבאפריל 2019 זה כבר יופעל בשטח.

משה אדרי: - - - לפחות משני ההיבטים, גם מקצועיות השוטר וגם התנהגות האזרח בצורה מאוד טובה - - -

דב חנין: וגם התנהגות השוטר.

משה אדרי: אמרתי, מקצועיות השוטר, מקצועיות מבחינתי זה גם ההתנהגות שלו כי שוטר צריך לדעת איך לפנות לאזרח, לא רק אם הייתה אלימות או לא.

משה אדרי: מקצועיות, אנחנו קוראים לזה.

משה אדרי: ואני מקווה מאוד שזה יוריד את רף התלונות נגד שוטרים ותקיפות שוטרים בצורה מאוד משמעותית.

משה אדרי: דרך אגב, בעולם יש מחקרים שמראים שזו ירידה אפילו עד כדי עשרות אחוזים.

סתיו שפיר: זה וכמובן הכשרות, שגם שם - - -

משה אדרי: זה כבר קיים, אבל אני לא מאמין במשהו שהוא לא ויזואלי.

סתיו שפיר: דב.

דב חנין: תודה, גברתי יושבת הראש.

דב חנין: קודם כל נדמה לי שזו ההזדמנות הראשונה שאנחנו נפגשים פה בוועדת השקיפות, אני רוצה לנצל את ההזדמנות ולברך אותך ולאחל לך הצלחה בתפקיד שלך.

דב חנין: אני רוצה להעיר שתי הערות.

דב חנין: נדמה לי שהדיון הזה לא מוצה, נדמה לי שהדיון הזה לא מוצה גם בגלל אולי אי הבנת העיקר.

דב חנין: אני כרגע לא בא ממקום ביקורתי, אני אומר שמבחינתנו כשאנחנו רוצים לדון עם המשרד לבטחון פנים, אנחנו לא רוצים לדון רק עם המשרד, יחידת הרגולציה, אלא עם המשרד וכל המערכות שמתחתיו ויכול להיות שצריך יהיה לעשות את זה בדיון נוסף ולהזמין אולי בצורה נוספת ומיוחדת את הגופים שתחתיכם, אבל אני הייתי רוצה לראות את זה כאיזה שהוא דיון אינטגרטיבי, לא שפעם אחת נזמין את המשטרה ופעם נזמין את שירות בתי הסוהר, אלא כל המערכות האלה יחד עם המשרד לבטחון פנים, יכול להיות שהן צריכות להגיע לדיון נוסף כדי לשאול את השאלות ולברר את המורכבות.

דב חנין: מבחינתנו, כמערכת פרלמנטרית, אתם המערכת שעומדת מולנו, אתם המערכת הממשלתית ותחתכם יש כל מיני גופים כאלה ואחרים.

דב חנין: נקודה שנייה, בהמשך לשאלות של חבר הכנסת עודה, אני רוצה לומר לך, אדוני המנכ"ל, שמבחינתי השאלות של חבר הכנסת עודה הן לדעתי בדיוק דוגמה של איך אנחנו תופסים את תפקידה של הכנסת.

דב חנין: השקיפות היא לא איזה שהוא משהו שהוא מעניין אותנו כשלעצמו, שיהיו לנו כל מיני נתונים שנסדר אותם בגרפים ונוכל להשוות גרף לגרף.

דב חנין: שקיפות היא כלי להבין איפה יש לנו בעיה, ואם יש בעיה אז הוועדה הזו גם מסמנת את הבעיה, אבל גם משתמשת בכלי של השקיפות כדי לנסות לחולל פתרון של הבעיה.

דב חנין: לכן הבקשה שלי אליך היא שתיקח את השאלות האלה, אולי תוציא אותם מהפרוטוקול, הן שאלות מאוד מאוד מטרידות.

דב חנין: אדוני ענה על שיתוף פעולה של אזרחים, חוסר שיתוף פעולה של אזרחים, אבל הנה, כאשר אנחנו שומעים שאזרח יהודי נרצח, למרבית צער, בכפר קאסם, אז היה שיתוף פעולה כנראה של התושבים בכפר קאסם, למה?

דב חנין: התושבים בכפר קאסם מחויבים יותר ליהודים מאשר לערבים?

דב חנין: לא נשמע.

משה אדרי: מה זה שיתוף פעולה?

דב חנין: לא יודע.

משה אדרי: - - - מה נעשה.

סתיו שפיר: לא, אבל גם נתונים על שיתוף פעולה או חוסר שיתוף פעולה זה רק חלק מהמאפיינים של להצליח לפתור תיק או לא לפתור אותו.

סתיו שפיר: כלומר זה חלק, אחד הדברים, אחת הבעיות זה שיתוף פעולה, יש עוד בעיות, אני מניחה.

משה אדרי: - - - סגירת אירוע.

דב חנין: מאה אחוז.

דב חנין: כשאני שומע את אדוני, השאלה של שיתוף פעולה, אני אומר לך, שלמשל בתחומים אחרים, שלא מדובר באלימות בין אזרחים, אלא מדובר בתיקים ביטחוניים, למערכת בישראל יש יכולת להגיע לאנשים לא רק אחרי שהם ביצעו חס וחלילה איזה שהוא מעשה שמזיק, אלא עוד לפני שהם התחילו בכלל לבצע אותו.

דב חנין: אז יש יכולת, השאלה היא שאלה של מדיניות ושל סדרי עדיפויות וכאן הטענה היא לא רק למשטרה.

דב חנין: מדיניות זה גם עניין של המשרד לבטחון פנים ושל השר.

דב חנין: יש לנו פה בעיה.

דב חנין: יש פה באמת ציבור גדול שמרגיש מופקר ואתם צריכים לקחת את זה במלוא הרצינות.

דב חנין: אני מתנצל שאני רץ לוועדת חוקה.

משה אדרי: אני רק אגיד שהמדיניות של השר היא חד משמעית לפענח כמה שיותר תיקים ולהגיע לכתבי אישום.

משה אדרי: אמר את זה - - -

איימן עודה: אז הוא נכשל.

סתיו שפיר: אז לשים את זה בנתונים, אני חושבת ש - - -

איימן עודה: נכשל בגדול, לא נכשל.

איימן עודה: נכשל טוטאלית.

משה אדרי: אני חושב שאמרת את ה - - -

איימן עודה: אני לא מתנגח.

משה אדרי: זה מה שאתה עושה.

איימן עודה: אם זו הכוונה שלו אז התשובה היא שזה כישלון טוטאלי.

סתיו שפיר: בוא נראה את הנתונים.

סתיו שפיר: אולי לא, בוא נראה את הנתונים.

משה אדרי: מי הביא את המשאבים בתקופה האחרונה?

איימן עודה: אבל במבחן התוצאה.

איימן עודה: מבחן התוצאה לא אפס, 4%.

איימן עודה: אם אני במבחן מסוים מקבל 4% אני צריך ללכת.

סתיו שפיר: יש לי רעיון לעוד כמה משאבים.

סתיו שפיר: באחריות השר יש משרד נוסף, יש לו תקציב של 150 מיליון שקלים והוא עוסק בעיקר בענייני יח"צ.

סתיו שפיר: אפשר להסיט את כל התקציבים האלה עכשיו כדי לחזק את עבודת המשטרה.

סתיו שפיר: זה בעניין הזה?

סתיו שפיר: יש פה עוד שאלה.

יוסף הירש: הערה מתודולוגית.

סתיו שפיר: בבקשה, מר הירש.

יוסף הירש: אני גמלאי של משרד מבקר המדינה ורוב שנותיי עסקתי בביקורת וההערה נוגעת לא רק לפורום הזה, אלא בכלל אני שומע לא מעט ישיבות.

יוסף הירש: אני חושב שאפשר לקבל ביקורת, צריך לקבל ביקורת, מותר לקבל ביקורת, כדאי לקבל ביקורת, כדאי להקשיב לביקורת, זה לא אחד נגד השני.

יוסף הירש: יש פה כל הזמן עימותים כאילו אני צריך להגן על עצמי ולהשיב מלחמה שערה.

יוסף הירש: כדי להקשיב, יש פה גוף מפקח, פרלמנט, זה כנסת ישראל, כדאי להקשיב לביקורת ולהפנים אותה.

יוסף הירש: לא חייבים - - - כולם בעד ואף אחד לא נגד.

יוסף הירש: אז רק בשוליים אני ראיתי את הנתון הזה של 53% מהבקשות נדחות, הן נדחו בגלל שהן שייכות למשטרת ישראל.

יוסף הירש: אני אומר ככה, באופן כללי הגישה אמורה להיות, האזרח לא תמיד אשם, אני בתור מי שמשרת את האזרח, קיבלתי פנייה, אני מעביר אותה למשטרת ישראל, אבל קודם כל אני עוקב אחריה, אני רוצה לדעת מה קרה איתה, אני רוצה לדעת מה קרה איתה מול האזרח, האם האזרח קיבל תשובה או לא קיבל תשובה, או שאני התנערתי מאחריות, העברתי את זה למשטרת ישראל.

יוסף הירש: אני, יש לי אחריות קולקטיבית, אני ממשלת ישראל, אני המשרד לבטחון פנים, אני צריך לדעת לתת תשובה לכל דבר.

סתיו שפיר: תודה.

סתיו שפיר: בעניין הקמת היחידה המשטרתית לחקירת תאונות בנייה.

סתיו שפיר: בינואר 2017 היועמ"ש ופרקליט המדינה פנו למפכ"ל ולשר לבטחון פנים בבקשה לקדם את הקמתה של היחידה הארצית לחקירת תאונות עבודה.

סתיו שפיר: אגף החקירות במשטרה הכין תכנית שהוצגה לשר לבטחון פנים כבר ב-2016 אבל מאז שום דבר לא התקדם.

סתיו שפיר: העלות הייתה 10 מיליון שקלים, שזה - - -

משה אדרי: 12.

סתיו שפיר: 12?

סתיו שפיר: שזה סכום פעוט ביחס ל-4.5 מיליארד השקלים שהמדינה משלמת כל שנה לנפגעים בתאונות עבודה.

סתיו שפיר: מה מתרחש עם זה?

סתיו שפיר: אני לא אכנס למספרים, אבל אנחנו רואים כמעט כל יום תאונת עבודה באתרי בנייה שמביאות, לצערנו הרבה מהן, גם ממש למוות של עובדים ופציעות קשות והרס חיים.

סתיו שפיר: מה הסטטוס של העניין הזה?

משה אדרי: הסטטוס היה שזה התקציב של 2019 - - -

סתיו שפיר: 19'?

משה אדרי: 19', השר התייחס לזה והקדים את זה ל-2018.

משה אדרי: היחידה קום תקום עד סוף 2018, עם המשאבים - - -

סתיו שפיר: זה ה-12 מיליון?

משה אדרי: כן, עם תפיסת הפעלה בינינו לבין משרד העבודה והרווחה כדי לחלק מה מניעה, מה חקירה.

משה אדרי: יש לזה לא מעט היבטים שצריך לסגור אותם, זה מוקם, המדיניות היא מאוד ברורה, עוד השנה.

סתיו שפיר: ולאן הולכים ה-12 מיליון שקלים?

סתיו שפיר: לאיפה הולכים המשאבים?

משה אדרי: לשוטרים - - - ציוד, כל הדברים האלה - - -

סתיו שפיר: בעיקר לשוטרים?

סתיו שפיר: או גם ללא יודעת מה, הצבת מצלמות ב - - -

משה אדרי: לא, רק לחקירות, תחום החקירות.

משה אדרי: מצלמות זה לא בתחום החקירה - - -

סתיו שפיר: כן, אבל זה מעניין כי אמרת קודם על תאונות דרכים, על עבירות תנועה, אמרת שהמצלמות ועצם זה שמסתכלים עוזר.

סתיו שפיר: אז אולי המפתח נמצא באזורים האלה.

משה אדרי: אני לא חושב, בניין שבונים אותו לגובה, אם תשימי בכל קומה מצלמה כדי לבחון את העובדים וזה - - -

סתיו שפיר: אגב, לא בהכרח המשטרה צריכה, אולי צריך לחייב את חברות הבנייה?

משה אדרי: זה תפקיד משרד העבודה.

סתיו שפיר: אתם חושבים שזה דבר נכון?

משה אדרי: מניעה תמנע הרבה מאוד, קסדות, ציוד, רשתות, יש לזה עוד מגוון דברים.

משה אדרי: אני חושב שכל אירוע מתוחקר על ידם, אבל אנחנו פה בהיבט החקירתי.

משה אדרי: אני חושב שהצד שצריך להשקיע בו יותר זה צד המניעה ולא החקירה.

משה אדרי: חקירה זה כבר אחרי שהבחור או הפועל נהרג וזה פחות רלוונטי ואז אנחנו מקסימום נגיע לאיזה שהיא רשלנות - - -

סתיו שפיר: לא, זה רלוונטי להפקת לקחים.

משה אדרי: אז אני אומר, הפקת הלקחים צריכה להיות מקדימה, של מניעה.

משה אדרי: לקחת את כל האירועים שהיו, לחקור אותם, לראות מה הסיבה שאנשים נהרגו וליישם את זה במניעה.

סתיו שפיר: כן, אתה יודע, אבל אם היו אומרים, בצבא, או קח את חיל האוויר, אלופי התחקירים, אם היו אומרים שיש - - - שם עושים תחקירים על הכול, לא רק תאונות, אלא גם הצלחות, והיו אומרים לא מתחקרים, אז במה היו משתפרים?

סתיו שפיר: אחרי הצלחה או אחרי חס וחלילה האסון חייבים לתחקר כדי להפיק לקחים ולהסיק מסקנות לעתיד.

משה אדרי: כן, זה הולך ביחד.

סתיו שפיר: זה בדיוק סוג התרבות שיכול להציל אותנו מעוד פגיעות עבודה.

משה אדרי: אני מסכים איתך.

משה אדרי: אני אומר, המשטרה אחראית רק על שלב החקירה, היא לא מפיקה מזה לקחים, במשרד העבודה, יצטרכו לשבת ולעשות אולי אפילו כמה תיקונים או היבטי רישוי, להטיל על כל אתר בנייה מה הדברים שהוא צריך לעשות כשנמצאים - - - כדי שהאנשים לא ייהרגו.

סתיו שפיר: זה להציע לממשלה מדיניות שהייתה יכולה ל - - - להגיד מה המלצותיכם, האם הדבר הכי טוב היה יכול להיות מניעה, האם צריך לחייב היתרי בנייה באיזה שהוא - - -

משה אדרי: האמת ש - - - צריך לעשות בעניין הזה, מניעה יותר מאשר - - -

סתיו שפיר: ספר תכניות העבודה.

סתיו שפיר: בדיווח ביצוע תכניות העבודה של 2017, המשרד לא מופיע.

סתיו שפיר: בספר הממשלתי.

סתיו שפיר: מישהו יודע לענות על זה?

סתיו שפיר: אתם מכירים את ספר תכניות העבודה.

סתיו שפיר: אנחנו כאן מאוד אוהבים את ספר תכניות העבודה ובעיקר אנחנו נלחמנו כאן

סתיו שפיר: כדי שהספר יציע לא רק תכניות עבודה אלא גם את הביצוע בתכניות העבודה.

משה אדרי: אני מודה שאני פעם ראשונה שומע את זה.

משה אדרי: אני מבטיח להעביר את - - -

סתיו שפיר: אז בבקשה לתשומת לבכם.

סתיו שפיר: יש למישהו שאלות נוספות?

סתיו שפיר: מהקהל?

משה אדרי: אני, ברשותך, אגיד - - -

סתיו שפיר: אתה מוזמן לשאול.

משה אדרי: לא, לא לשאול שאלות, אני רק אגיד בעקבות מה שעלה פה, אחת, אנחנו נבדוק מה קיים באתרים של הגופים שהם תחת אחריותנו, שאנחנו נוכל מה שנקרא בתחום השקיפות להעביר אותם.

משה אדרי: אני מקבל שמה שעבר מבחינתנו ל - - -שהגיע למשרד ועבר לגוף אחר, אנחנו נקבל עליו תשובה, האם הוא בוצע או לא בוצע, מה שנקרא נסגר עליו מעגל.

משה אדרי: לא מה שהופנה לגוף, כי אז אני צריך לייצר כפל נתונים, ולכן מה שהועבר על ידינו לרשות אחרת, אנחנו נוודא שהדברים באמת, ניתנה תשובה ועמדה בצורה מסודרת.

משה אדרי: לא רק דרך אגב, משטרה, אני יודע שאוהבים את המשטרה, אבל יש לנו גם את כיבוי והצלה, יש לנו את שב"ס, שירות בתי הסוהר, בעניין הזה, ואנחנו ניתן על זה את המענה.

משה אדרי: זה ייכנס גם לאתר שלנו, אנחנו נסגור את זה בצורה מסודרת.

משה אדרי: אני גם אעלה לאתר שלנו את השנה הקודמת של כל נתוני ה - - - שזה יהיה בתוך האתר.

משה אדרי: קרי, מה שהיה בשנה הקודמת - - - בצורה רשמית ממדינת ישראל יעלה ומי שירצה לקבל את הנתונים יקבל.

משה אדרי: אם הוא יבקש נקודה ספציפית על נתונים נקודתיים, אז הוא מוזמן או להגיש את הבקשה לרשות הנוגעת, או בשאילתה בכנסת.

סתיו שפיר: אם אפשר בבקשה באקסל.

איתי עצמון: זה מאפשר פילוח, עבודה עם נתונים.

משה אדרי: אני צריך לראות אם מה שמפורסם הוא באקסל, הנתונים האלה.

סתיו שפיר: בלי לדעת אני מהמרת שלא, אבל זה ממש ממש יעזור.

משה אדרי: אני אבדוק את זה ואני אראה מה המשמעות גם מבחינת העלויות שלנו לעשות את זה.

סתיו שפיר: זה הכי זול פשוט לפרסם כמו שזה.

משה אדרי: אני הבנתי.

משה אדרי: נושא של ספר תכניות העבודה, תכנון וביצוע.

משה אדרי: אנחנו נבדוק גם את זה.

משה אדרי: אני לא מכיר את זה כרגע, ייבדק.

משה אדרי: אנחנו נעביר את זה בצורה מסודרת לוועדה.

משה אדרי: תודה רבה.

סתיו שפיר: תודה.

סתיו שפיר: אני אסכם את הדיון, ברשותך.

סתיו שפיר: שקיפות היא שאלה של אמון.

סתיו שפיר: במסגרת המשרד שלכם דיברנו הרבה על עבודת המשטרה ואנחנו, כאזרחים, זקוקים לעבודתו של המשרד לבטחון פנים ביעילות המרבית ולאמון גבוה ככל האפשר במשטרה ובגופים שהמשרד הוא הרגולטור שלהם, זקוקים לזה נואשות, הביטחון שלנו תלוי בזה.

סתיו שפיר: כשאין אמון הביטחון שלנו יורד.

סתיו שפיר: אנחנו, לצערי, רגילים ליותר מדי משברים.

סתיו שפיר: גם אני, כאזרחית, לפני שהפכתי לחברת כנסת במסגרת המחאה החברתית נעצרתי פעמיים על קיום הפגנה חוקית לחלוטין, מבלי שעשיתי שום דבר, ככה גם קבע בית המשפט, אבל החלק העוד יותר חמור של זה היה שאני ראיתי אלימות שוטרים לנגד עיניי מול מפגינים שלא עשו שום דבר, כולל בתוך מקומות שהיה הרבה יותר קשה להראות את האלימות הזאת.

סתיו שפיר: היום הרבה ממה שמציל אותנו, אני אומר במרכאות, זה שיש לנו את המכשירים האלה ואפשר לצלם ולתעד ולהראות וזה, אגב, גם מה שקרה בבית המשפט בעניין המעצר שלי.

סתיו שפיר: בית המשפט הסתכל על הווידיאו וראה שלא היה צריך לעצור אותי.

סתיו שפיר: אבל בנושאים של אלימות משטרתית שקורית בתוך חדר חקירה או חדר מעצר, בתוך הזינזאנה או ניידת המשטרה, על זה אין צילומים ותמונות והרבה יותר קשה לאזרחים להתמודד.

סתיו שפיר: אני עוד מדברת ממקרה קטן ויחסית מאוד מאוד פשוט.

סתיו שפיר: כשמדובר באזרחים שהם נמצאים גם ככה בעמדה מוחלשת מול המדינה, אזרחים שקולם נשמע פחות בחברה הישראלית, או שזוכים לפחות אהדה ציבורית המקרים הרבה הרבה יותר קשים וחמורים והמון פעמים פשוט לא מטופלים כלל.

סתיו שפיר: לצד האמירות האלה אני אלחם כל הזמן על כך שלציבור יהיה אמון במשטרה.

סתיו שפיר: כל הזמן ונלחמת על זה יום יום, אבל אנחנו צריכים לחזק את האמון הזה בזה שאנחנו נראה שיש התמודדות של המשטרה, התמודדות של הרגולטור, של המשרד לבטחון פנים, עם המקרים האלה, ההתמודדות הכי קשה וחריפה שאתם יכולים לעשות וההתמודדות הזאת מדווחת לציבור באמצעות שקיפות, בנתונים שיתפרסמו כל הזמן באופן קבוע, שיוכיחו לנו ויראו לציבור שאתם מטפלים, שיראו שאתם רואים גם את האזרחים הכי מוחלשים כל הזמן לנגד עיניכם כי אתם מבינים שהביטחון של המדינה תלוי בדבר הזה.

סתיו שפיר: זו משימה שאנחנו כוועדה נשמח לעזור לכם לעשות אותה.

סתיו שפיר: הסיפור הזה שאין ממונה חופש מידע במשרה מלאה הוא בדיוק אחת הבעיות כאן.

סתיו שפיר: אני לא מצפה ממנכ"ל המשרד שיש לפניך כל כך הרבה משימות שגם על הנושא הזה אתה תסתכל כל הזמן ולכן אתה זקוק לממונֶה או ממונָה במשרה מלאה, מישהו שכל הזמן יסתכל רק על זה דרך העיניים של הציבור, יחשוב מה אני כציבור הייתי רוצה לראות.

סתיו שפיר: דיברתם על ההנגשה של מאגרי מידע בתחום כלי הירי ובתחום הרישיונות, דברים שהם מאוד מאוד חשובים, אבל כמות הציבור או סדר הגודל של הציבור שעוסק בהם היא יחסית נמוכה לעומת הנושאים האחרים שפתחנו כאן, שמשפיעים על עשרות אחוזים מקרב אזרחי המדינה.

סתיו שפיר: יש פה דברים שצריכים בראש ובראשונה להיות חשופים, דיברנו על אלימות כלפי נשים ותלונות של נשים שחוות אלימות במשפחה, הדברים האלה חייבים להיחשף כדי שאנחנו נוכל לטפל בהם.

סתיו שפיר: דיברנו על תאונות עבודה, גם הדברים האלה חייבים להיחשף כדי שנוכל לטפל בהם.

סתיו שפיר: על פניות למח"ש, על אלימות כנגד אזרחים אתיופים, אלימות נגד ערבים ואלימות נגד חרדים ועוד ועוד דברים שבהם צריך שיהיה טיפול, הם חייבים להיות חשופים לציבור כדי שנראה אם הטיפול הזה מתקיים ונוכל להילחם ולהפעיל יותר ויותר לחץ.

משה אדרי: אבל זה עולה בוועדת הפנים.

משה אדרי: ישבנו בוועדת הפנים - - -

איתי עצמון: לא, אנחנו מדברים על השקיפות של הנתונים.

משה אדרי: הנתונים, אז בגלל זה - - -

איתי עצמון: לא מהותית לגבי כל אחד מהנושאים.

סתיו שפיר: ואגב, בלי נתונים זה לא יכול לעלות.

סתיו שפיר: כשאין נתונים אנחנו לא יכולים לדעת.

סתיו שפיר: אנחנו ממש זקוקים לשקיפות כדי לטפל והלחץ שלנו עוזר לכם לבצע את עבודתכם.

סתיו שפיר: זאת המטרה שלו, שתוכלו כל הזמן לשאוף לשפר ושתוכלו לעבוד בעצם עם הציבור.

סתיו שפיר: אנחנו נמצאים בתקופה שבה זה עוד יותר אפילו משמעותי, כי לצערנו, לצערי המשטרה סובלת היום גם ממתקפה שמגיעה מכיוון שלא אמור להיות הכיוון, מתקפה של שרים ובכירים בממשלת ישראל שתוקפים את המשטרה.

סתיו שפיר: שמענו פה חברי כנסת מהקואליציה שמדברים על הפיכה משטרתית בגלל שמתקיימות חקירות על חשד לשחיתות אצל ראש הממשלה.

סתיו שפיר: זאת תקופה מאוד מאוד מסוכנת, כי כשדמויות בכירות בפוליטיקה מעזות להשתלח בגופים ששומרים על הביטחון שלנו ושבהם אנחנו חייבים לתת הכי הרבה אמון, זאת כבר ממש שבירה של כללי הדמוקרטיה ופגיעה ברשויות האכיפה.

סתיו שפיר: בתקופה כזאת על אחת כמה וכמה נדרשת פה עבודה יזומה של לבנות עוד יותר שקיפות מול הציבור כי הציבור הישראלי הוא זה שיקבע בסופו של דבר - - - אז על אחת כמה וכמה.

סתיו שפיר: דיברנו פה על הנגשה יזומה גם של מידע באתר שלכם, גם הנגשה באמצעות חברות פרטיות.

סתיו שפיר: אני גם אפנה לווייז ולגוגל בעניין של הנגשת כבישים מסוכנים כדי לעזור במאבק למניעת תאונות דרכים.

סתיו שפיר: הבנו ושמחתי על כך שאתם רוצים וחותרים להנגיש את המידע הזה וכבר עשיתם צעדים משמעותיים בעניין.

סתיו שפיר: מאוד מאוד חשוב, אני אנסה לעזור ככל האפשר.

סתיו שפיר: שליחת דוחות תנועה וטיפול בעבירות תנועה באמצעות מייל או אס.

סתיו שפיר: אמ.אס.

סתיו שפיר: בבקשה, תבדקו את העניין הזה ותחזירו לנו תשובה - - - לשפר אותו.

סתיו שפיר: וגם תבדקו את הנתון לגבי כמה אנשים מקבלים את הדוח רק אחרי שכבר ספג ריבית.

סתיו שפיר: זו הייתה שאלה?

הריאט נחמה הילמן: כן, הייתה לנו בקשה, נשים עושות שלום, שכל הנושא של אלימות נגד נשים - - - זו בעיה שהולכת ומחמירה - - -

סתיו שפיר: אני לא יודעת אם היא מחמירה, היא יותר חשופה פשוט לציבור היום.

הריאט נחמה הילמן: אני לא יודעת, אבל המנכ"ל נזקק למשאבים מוגברים - - -

סתיו שפיר: זה נכון מאוד.

הריאט נחמה הילמן: - - - צריך להיות ממש מאוד - - -

סתיו שפיר: תודה רבה, צודקת.

סתיו שפיר: וכן, וגם יותר נשים במשטרה ובמשרד לבטחון פנים.

משה אדרי: יותר ממה ש - - -

סתיו שפיר: מה המספרים?

משה אדרי: היום אנחנו 23% נשים.

סתיו שפיר: אילו רק לא היינו 51% מהאוכלוסייה זה היה מסתדר.

משה אדרי: לא, מה קבעה המדינה?

משה אדרי: מה המינימום?

סתיו שפיר: מה זה משנה מה קבעה המדינה?

משה אדרי: לא, אבל אני בא ואומר, 23%, אין כמעט גוף כזה.

משה אדרי: גוף ביטחוני, יש לך יותר מ-23%?

סתיו שפיר: כמה בהנהלה של המשרד הנשים?

משה אדרי: בהנהלה של המשרד, לא יודע, לא בדקתי.

משה אדרי: יש לי רק סמנכ"לית אחת מתוך ארבעה.

סתיו שפיר: סמנכ"לית אחת מתוך ארבעה?

משה אדרי: כן.

משה אדרי: עוד הפעם, את מתקילה אותי.

משה אדרי: אתם מצפים שאחרי חודשיים אני אשלוף את כל הנתונים - - -

סתיו שפיר: ראשות אגפים?

משה אדרי: מבחינת חברת הכנסת עודה, בכלל בכל הפגיעה, נתונים בעל פה אני חייב לדעת.

סתיו שפיר: תראה, אני משתדלת לזכור את כל תקציב המדינה בעל פה, כל אחד ועיסוקיו.

משה אדרי: כל אחד ותפקידו.

סתיו שפיר: זה גם טוב, זה מאמן את המוח.

רחל פיסם: אני חדשה במשרד, אני - - -

סתיו שפיר: לפנייך לא הייתה סמנכ"לית?

רחל פיסם: הייתה - - -

סתיו שפיר: ובכלל ראשות אגפים?

רחל פיסם: יש.

משה אדרי: יש, אבל אני לא יודע להגיד לך, את רוצה מספרים מדויקים.

סתיו שפיר: שווה לכם, נשים הן מנהלות מדהימות.

משה אדרי: אני מזכיר שיש גם מפקדות תחנות במשטרה, מפקדות מרחבים.

משה אדרי: יש בשב"ס - - -

סתיו שפיר: כמה נשים מפקדות על תחנות?

משה אדרי: שלוש נשים.

סתיו שפיר: בכל הארץ?

סתיו שפיר: מתוך כמה תחנות זה?

משה אדרי: מתוך 58.

סתיו שפיר: אתם חותרים לשפר את זה?

משה אדרי: כל הזמן.

משה אדרי: דרך אגב, הן לא כל כך רוצות.

סתיו שפיר: מה זאת אומרת לא - - -

משה אדרי: העומס של התפקיד, התפקידים - - -

סתיו שפיר: מה זה העומס של התפקיד?

משה אדרי: מבחינתנו - - - אם אתם רוצים שאני אפתח את הכול, אני אשמח לעשות את זה, אבל כדי להיות מפקדת תחנה היא צריכה לגשת למכרז על מפקד התחנה.

סתיו שפיר: אז מה אתם עושים כדי לעודד נשים לגשת למכרז?

משה אדרי: אז היום יש פיקוד, יש את יוהל"ן במשטרת ישראל, יועצת לענייני נשים - - -

סתיו שפיר: מתי היא הוקמה?

משה אדרי: לפני שלוש שנים.

סתיו שפיר: לא היה עד לפני שלוש שנים יוהל"ן?

משה אדרי: היה - - -

סתיו שפיר: אוקיי.

משה אדרי: שוויון מגדרי היום זה נקרא, אבל רוב העיסוק שלה זה בתחום הנשים, לקדם קצינות, לקדם - - -בכלל להכניס את השוויון המגדרי בצורה מאוד משמעותית.

משה אדרי: אני מזכיר, לא הזכיר חבר הכנסת עודה, הכניסה של שוטרים מוסלמים למשטרת ישראל, קשה לנו, אבל עשינו קפיצה מאוד משמעותית.

משה אדרי: מאוד.

משה אדרי: אנחנו - - - המגזר הערבי,

סתיו שפיר: כדי להביא נשים לתפקידים צריך גם לעשות פעילות יזומה.

סתיו שפיר: גם אני, שאני רוצה להביא כמה שיותר נשים, בלשכה הקטנה שלי בכנסת, לפעמים יותר קשה להביא נשים בגלל שזה פוליטיקה ובאמת יש עדיין, לצערי, רתיעה והתרחקות, אני לא חושבת שהסיבה היא עומס, יש סיבות אחרות, אבל זה המצב, אז אני עושה פעולות יזומות כדי לגייס נשים, או אני עושה פעולות יזומות כדי לגייס נשים מהמגזר החרדי.

סתיו שפיר: צריך לעבוד בזה.

סתיו שפיר: והמשטרה, המשרד לבטחון פנים בכלל, על אחת כמה וכמה.

משה אדרי: את יודעת מה?

משה אדרי: אני אבחן את כל הנתונים האלה, אני חושב ש - - -

סתיו שפיר: שוב, עבדת, אתה אחרי כל כך הרבה שנים במשטרה, תחשוב לצד כמה נשים עבדת ב - - -

משה אדרי: הרבה מאוד.

משה אדרי: רוב המטה של - - -

סתיו שפיר: אני לא מדברת על מזכירות.

משה אדרי: לא, אמרתי מטה.

משה אדרי: קצינות אמ"ש, קצינות רווחה, קצינות בתחום היועמ"ש, דוברוּת.

משה אדרי: הרוב זה - - -

סתיו שפיר: ברגע שנשים רואות - - - הדרך להביא נשים זה להראות שנשים נכנסות למשרות ניהול, למשרות בכירות.

סתיו שפיר: כשאישה צעירה יותר בתפקיד רואה שאישה אחרת שנמצאת ב - - -

קריאה: ומקבלות אותו שכר.

סתיו שפיר: וברור שמקבלות את אותו שכר.

סתיו שפיר: אישה שרואה שיש לאן לשאוף, שנשים מתקדמות לתפקידים במעלה הדרגות, אז יהיה להן יותר תקווה ואומץ להיכנס.

סתיו שפיר: בדיוק כמו שאתם הגברים רואים כל הזמן איך גברים מתקדמים בתפקידים הטובים.

משה אדרי: למה את חושבת שיש מדיניות אחרת?

משה אדרי: ההיפך, המדיניות היא לפתוח את זה, לתת להן.

סתיו שפיר: אז תציבו יעד, בתוך כך וכך שנים יש כך וכך נשים מפקדות תחנה, בתוך כך וכך - - -

משה אדרי: יש, אין גוף ביטחוני יותר מהגופים של המשרד לבטחון פנים באחוז הנשים שמשרתות בו, וגם בתפקידים בכירים.

סתיו שפיר: תגיע ל-40%.

קריאה: - - -

דניאל בר: לשאלות הכתבים אנחנו עונים כל הזמן בהיקף, זה מענה מאוד קצר ו - - - זה לא 24 שעות, זה כבר לא קיים בעולם התקשורת.

דניאל בר: ווטסאפ, פייסבוק, טוויטר, גם באנגלית, גם בעברית, אינסטגרם, טלגרם, הכול עובד, המידע נגיש לציבור, גם ל - - - עונה לטלפונים, הכול.

סתיו שפיר: תודה.

סתיו שפיר: אז אנחנו פה סיכמנו את הדיון, אני רוצה לאחל לכם - - -

משה אדרי: - - - גם חשבת המשרד, שלא הכנסנו אותה.

סתיו שפיר: אנחנו מבינות אפילו במספרים, תראו מה זה.

סתיו שפיר: אני רוצה להודות לכם מאוד ובעיקר לאחל לכם הרבה מאוד בהצלחה, מוטלות על כתפיכם מהמשימות החשובות ביותר שיש לנו כאן, בהצלחה ויישר כוח ואנחנו כאן לשירותכם בכל העניינים שדיברנו עליהם פה, נשמח מאוד לייעץ ולעזור איך כדאי להנגיש את המידע.

סתיו שפיר: תודה.